text:
Zvekushandisa Pakudzidza Bhaibheri
Zvinhu zviri pano zvinokubatsira kuti unzwisise zvaunenge uchidzidza muBhaibheri uye uite zvaunenge wadzidza.
MASHOKO AKANAKA ANOBVA KUNA MWARI!
Chii Chinoitika Kana Munhu Afa?
Bhaibheri rinoti vanhu vakafa vachazomutswa sezvakangoitwa Razaro.
MASHOKO AKANAKA ANOBVA KUNA MWARI!
Chii Chinoitika Kana Munhu Afa?
Bhaibheri rinoti vanhu vakafa vachazomutswa sezvakangoitwa Razaro.
Dzidza Uchibatsirwa Nemumwe Munhu
Nei Uchifanira Kudzidza Bhaibheri?
Bhaibheri riri kupa mhinduro dzemibvunzo inokosha muupenyu kumamiriyoni akawanda evanhu panyika. Unodawo here kubatsirwa?
Zvidzidzo zveBhaibheri Zvinoitwa Sei?
Pasi rose Zvapupu zvaJehovha zvinozivikanwa nokukurukura nevanhu Bhaibheri. Tarisa uone maitiro avanoita.
Kumbira Kudzidza Bhaibheri
Pasina mari yaunobhadhara unogona kuwana zvidzidzo zveBhaibheri panguva nenzvimbo zvakakunakira.
Shandisa Mabhuku Nemavhidhiyo Edu Pakudzidza Bhaibheri
Zvidzidzo Zviri Mumavhidhiyo
Zvinhu Zvinobatsira Pakudzidza
Mabhuku
Dzidza Pamisangano Yedu
Misangano Yeungano yeZvapupu zvaJehovha
Ona kwatinonamatira uye manamatiro atinoita.
Chii Chinoitwa paImba yoUmambo?
Ona vhidhiyo iyi uone zvinoitwapo.
Zvimwewo Zvinobatsira Pakudzidza
JW Library
Verenga Bhaibheri reShanduro yeNyika Itsva uye enzanisa zvarinotaura nezvinotaurwa nemamwe maBhaibheri.
Raibhurari yepaIndaneti
Tsvakurudza nyaya dzemuBhaibheri paIndaneti uchishandisa mabhuku eZvapupu zvaJehovha.


c: text/html

text:
MAZANO OKUBATSIRA MHURI | WANANO
Zvaungaita Kuti Ukanganwire Mumwe Wako
DAMBUDZIKO
Iwe newawakaroorana naye pamunotanga kuitisana nharo, kakawanda kacho munotanga kufukunyura nyaya dzakaitika kare dzaifanira kunge dzakagadziriswa. Dambudziko riri papi? Iwe kana mumwe wako kana kuti mose hamuzivi kuti kukanganwira kunyatsoita sei.
Unogona kudzidzira kukanganwira. Asi chokutanga chaunofanira kuziva ndechokuti, sei zvakaomera varume nevakadzi kuregererana.
CHINOZVIKONZERA
Kuda kudzvanyirira mumwe. Vamwe varume nevakadzi havadi kuregerera nokuti vanenge vachida kudzvanyirira mumwe. Saka, pakaita kusanzwisisana vanobva vafukunyura nyaya dzakaitika kare, kuitira kuti mumwe wavo aonekwe saiye anongokanganisa.
Chigumbu. Zvinotora nguva yakareba kuti kurwadziswa kwawakaitwa kukurumidze kupera. Mumwe wako anogona kuti ‘Ndakuregerera’ asi nechomumwoyo anoramba ane chigumbu, dzimwe nguva achitotsvaka mukana wokutsiva.
Kuodzwa mwoyo. Vamwe vanhu vanoroorana vachifunga kuti upenyu hwemba ndehwekufara nguva dzose pasina kutosvorana. Saka pavanotadza kunzwisisana, vanoomesa gotsi vasingadi kuchinja mafungiro avo. Vanenge vachitoshamisika kuti sei munhu wavaifunga kuti ndiye chaiye aine mafungiro akasiyana kudaro. Kutarisira kuti munhu abve aita zvakanaka nguva dzose kunoita kuti munhu apedzisire ava kungotsvaka zvinotadzwa nemumwe uye asada kukanganwira.
Kusanzwisisa. Varume nevakadzi vakawanda havadi kukanganwirana nokuti havanyatsonzwisisa kuti kukanganwira kuita sei. Vamwe vanofunga kuti:
Ndikamuregerera, anozoona sokuti haana chaakanganisa.
Ndikamuregerera, ndinofanira kubva ndatokanganwa nezvenyaya yacho.
Ndikamuregerera, mangwana achazvidzokorora zvekare.
Kutaura chokwadi, zvataurwa pamusoro apa hazvisi izvo zvinoitika pose paunokanganwira munhu. Asi kunyange zvakadaro, kuregererana hakusi nyore kunyanya pakati pemurume nomudzimai.
ZVAMUNGAITA
Zivai kuti kukanganwira kunosanganisirei. MuBhaibheri pane dzimwe nguva shoko rokuti “kanganwira” rinoreva kuti “siyana nazvo.” Saka kukanganwira hakurevi kuti nguva dzose unofanira kubva wakanganwa kuti pane nyaya yakaitika kana kuiona sekanyaya kaduku. Dzimwe nguva unofanira kungosiyana nenyaya yacho kuitira utano hwako uye imba yako.
Zivai zvakaipira kusakanganwira. Vamwe vanoongorora nyaya dzemba vanoti, kugara uine chigumbu kunogona kuita kuti usatana kubatwa nezvirwere zvinosanganisira kusuwa zvakanyanya (depression) uye bp inogara yakakwira uye kuparara kwemba chaiko. Ndokusaka Bhaibheri richiti: “Itiranai mutsa, muchinzwirana tsitsi kwazvo, muchikanganwirana nomwoyo wose.”—VaEfeso 4:32.
Zivai zvakanakira kukanganwira. Kuva vanhu vanokanganwirana mumba menyu kunoita kuti iwe nomumwe wako musafungirana zvinhu zvakaipa uye hauzoti mumwe wako akakanganisa wobva wazvichengeta mumwoyo. Kuita izvi kuchabatsira kuti musachengeta zvigumbu uye rudo rwenyu rucharamba ruchikura.—Zvinotaurwa neBhaibheri: VaKorose 3:13.
Onai zvinhu sezvazviri. Zviri nyore kuti uregerere mumwe wako kana ukaziva kuti iyewo munhu anokanganisa pane zvimwe zvinhu. “Kana ukaramba wakangoti nangananga nezvinhu zvausiri kuwana zviri nyore kuti utadze kuona zvauinazvo,” rinodaro bhuku rinonzi Fighting for Your Marriage. Yeuka kuti hapana munhu asingatadzi kusanganisira newe.—Zvinotaurwa neBhaibheri: Jakobho 3:2.
Ivai vanhu vanonzwisisa. Nguva inotevera kana mumwe wako akataura kana kuita chinhu chinokugumbura, zvibvunze kuti: ‘Asi nyaya iyi inyaya yakakura here? Ndingatoda kuti andikumbire ruregerero here kana kuti ndinogona kungosiyana nazvo toenderera mberi noupenyu?’—Zvinotaurwa neBhaibheri: 1 Petro 4:8.
Kana zvakakodzera, kurukurai nyaya yacho. Taura wakadzikama chakugumbura uye kuti nei usina kufara nazvo. Usati zvawataura ndizvozvo hazvichinji kana kufungira mumwe wako zvakaipa nokuti izvozvo zvinozoita kuti mumwe wako avhike. Ingotaura zvinhu zvaitwa nomumwe wako zvausina kufarira.

robotstxt: allowed

filter: keep


text:
Mitengo yezvinhu zvakasiyana zvinosanganisira zvekudya, mayunifomu evana vechikoro nezvimwe iri kungokwira zvisina tsarukano uye pasina chikonzero chaicho. Izvi zviri kuita kuti veruzhinji vaomerwe — kunyanya panguva ino apo upfumi hwenyika husati hwagadzikana.
Zvikoro zvakavhurwa svondo rino apo vabereki vari kuchema-chema nekukwira kwemitengo yemayunifomu nemimwe midziyo inoshandiswa kuchikoro. Zvitoro zvizhinji zvakangofuma zvakwidza mitengo. Chinangwa chacho? Ivo varidzi ndivo vanotoziva!
Vamwe vabereki nekuda kwekuomerwa nenhau yemari, vanopedzisira votenga mayunifomu evana kana zvimwe zvinodiwa kuchikoro pamisika yemukoto zvisinei nekuti zvizhinji zvacho zvinenge zvisina kusimba kana kunyatsonaka. Nerimwewo divi, chikafu chakaita semafuta ekubikisa, sipo, hupfu, mupunga nezvimwe zvakangokwira mitengo vatengi vasingazvitarisire. Makambani anogadzira neanotengesa zvinhu zvakaita sechikafu nevanosona mayunifomu vari kupa zvikonzero zvakatsaukana kuti sei mitengo yezvinhu iri kuramba ichikwira.
Chikonzero chikuru chiri chekuti makambani aya anoti ari kutenga mari yekunze pamusika wemukoto kuitira kuti akwanise kutenga zvaanoshandisa kubva kunze kwenyika. Ichokwadi kuti mari yekunze kwenyika iri kunetsa kuwana muZimbabwe. Asiwoka, zvakakosha kuti makambani anogadzira zvakasiyana nevezvitoro vave nechido nevatengi pamwoyo. Hongu, makambani aya akapinda mubhizimisi nechinangwa chekutsvaga mari, asi mari iyi haifanire kuzonyanyodiwa nenzira inopedzisira yave kurwadzisa vatengi.
Tinodaro nekuti kumwe kukwidzwa kwemitengo yacho kwakanyanya. happy wheels Kana mitengo yezvinhu zvakaita semayunifomu yave kukwira kakapetwa kaviri kana katatu tinobva tazvishairwa shumo yazvo. Mutengi ndiye mambo nekuti zvinhu zvikasatengwa muzvitoro, vemabhizimisi havaite mari. Saka zvakakosha kuti vezvitoro pavanofunga nezvekuita mari, vanofanirwawo kutanga vafunga mutengi. Mutungamiriri wenyika, President Emmerson Mnangagwa, nguva pfupi yadarika vakatsutsumwa nekuda kwekatsika kanoitwa nevamwe vezvitoro kekukwidza mitengo yezvinhu zvisina tsarukano. President Mnangagwa vanoti maitiro akadai anodzosera budiriro yeZimbabwe kumashure.
Tinogamuchira nemawoko maviri danho rakatorwa neHurumende rekuti pave nekomiti inotungamirirwa nebazi rinoona nezvemaindasitiri, iyo iri kuongorora zvikonzero zviri kuita kuti mamwe makambani pamwe nevezvitoro vakwidze mitengo. Veruzhinji vanoomerwa kana mitengo yezvinhu ikangokwidzwa zvisina tsarukano nekuti mari yavo yemuhoro – kune vaye vanoshanda – inenge isina kuwedzerwawo.
Zvakakosha kuti zvizvarwa zveZimbabwe zvibatane mukusimudzira upfumi hwenyika uye budiriro iyi haikwanisiki kana mitengo ichingokwidzwa pasina zvikonzero zvakati tsvikiti.Makambani anogadzira zvakasiyana pamwe chete nevezvitoro havafanire kunyanya kuda kuita mazimari nekukwidza mitengo pose-pose.
Makore adarika, Hurumende yaipedzisira yomanikidzwa kudzika mitengo yezvimwe zvinhu zvinoshandiswa neveruzhinji mazuva ose zvakadai sechingwa nekuda kwekuita kwemamwe makambani nevezvitoro avo vanongokwidza mitengo pavadira. Asi, semaonero edu, yakadarika nguva yekuti Hurumende idzike mitengo yezvinhu uye vemakambani nevezvitoro vanofanira kudzika mitengo voga pasina kubatirira kana kudzvanyirira vatengi.
Ibasa remunhu wose kusimudzira upfumi hweZimbabwe. Naizvozvo hapana chikonzero chinoita kuti mitengo yezvinhu ingokwira pamadiro.
Pakukwidzwa kwemitengo yezvinhu pane nyaya! Tinozoguma tobvunza kuti chinangwa chacho chiri papi? Vezvitoro vanosusukidza zvido zvaani? Vane kodzero yekuramba vari mubhizimisi ravari here kana kuti kwete?


text:
Nyaya yekurodzwa kwevanasikana vasati vabva zera iri kutarisirwa kuzeyewa zvakadzama kumusangano mukuru weUnited Nations CSW 61 uri kuitirwa muNew York.
Zimbabwe inoti iri kufara sezvo yakawana mukana wekuzeya zvine hudzamu matambudziko ari kutarisana nevanasikana nemadzimai pachirongwa chichange chichiitika neChipiri.
Mutevedzeri wasachigaro wechikwata chenhengo dzeparamende chinoona nezvemadzimai, Amai Pauline Mpariwa Gwanyanya, vanoti vari kutarisira kuzopakurira zvavanenge vadzidza kuvanhu vedunhu ravo reMufakose.
Mumwe wevamwe madzimai vari kumusangano uyu ndi Amai Edna Masiyiwa vesangano re Women’s Action Group.
Amai Masiyiwa vanoti pamusangano uyu vachange vachizeya nzira dzingashandiswe kuti mabasa anoitwa nemadzimai vasingapihwe mihoro acherechedza nekuverengwawo panezvehupfumi hwenyika yeZimbabwe.
"Tinowona kuti vanhukadzi vanoita mabasa akasiyana siyana sekuchengeta mhuri zvisina muhoro, asi aya mabasa makuru anofanirwa kuwanawo ruremekedzo, izvu ndizvo zvimwe zvezvinhu zvatiri kuzeya kuno," Amai Masiyiwa vaudza Studio 7.
Amai Masiyiwa vanoti vachange vachizeya nezvenzira nzingashandiswe kuvandudza hupfumi hwemadzimai.


text:
Vanoona nezvekuburitswa kwemashoko mukambani yekuSingapore yeTrafigura, Zohra McDoolley-Aimone, aramba mashoko ekuti kambani yavo yakapa Zimbabwe mari inodarika bhiriyoni imwe chete yemadhora yekuti ibhadhare chikwereti kuWorld Bank neAfrican Development Bank.
Achipindura mubvunzo kubva kuStudio7, McDoolley-Aimone ati vainge vanzwa mashoko kubva kumapepanhau ekuti Trafigura yainge yapa Zimbabwe mari asi akati aya manyepo. Atiwo vane mabhizimisi muZimbabwe ayo akazvipira kuramba achifambisa basa achishanda nehurumende asi panyaya yekukweretesa Zimbabwe, kambani yavo iri kuzorwa mafuta enguruve yavasina kudya..
Gurukota rinoona nezvemari, VaPatrick Chinamasa, vakazivisa mazuva mashoma apfuura kuti vainge vawana chikwereti chekuti vabhadhare mari yakawedzerwa pazvikwereti zvayo. Asi havana kutaura kuti mari iyi yainge yabva kupi.
Kambani yeTrafigura Group inoshanda yakapinda muZimbabwe muna 2013 kuburikidza nekuisa hupfumi mukambani Puma Energy iyo yakaisa zvikamu makumi matanhatu kubva muzana mukambani ye Redan Petroleum.
Redan ine nzvimbo dzinotengeserwa mafuta edzimotokari makumi manomwe nepfumbamwe, uye inopa mafuta endege panhandare ina.
Nyanzvi munyaya dzezvehupfumi dzinoti kambani yePuma Energy ndiyo inoshandiswa kubhadhara mari kuZimbabwe.
Kambani yeTrafigura muna 2010 yakabatwa nemhosva yekurasa muchetura kubva kumakambani ekumawirira kunyika yeIvory Coast.
Izvi zvakashorwa zvikuru nemasangano anorwira kodzero dzevanhu akaita seAmnesty International.
Kambani iyi inonziwo yakaita zvehuwori kuIraq pachirongwa chainzi Oil for Food icho chaipa vanhu vemuIraq zvekudya mafuta edzimotokari munyika iyi achitengeswa zvisina kujeka.
Gore rapera Zimbabwe yakamboyedza kubhadhara chikwereti ichi ichishanda nekambani yemuNew York inonzi Lazard. Lazard yaishanda nebhanga reStandard Chartered Bank rekuBritain kuunganidza mari iyi asi zvakakona n’anga murapwa achida.
Asi rwendo rwuno VaChinamasa vanoti vakawana mari kukambani yeTrafigura iri kunzi nevamwe vakaita semutungamiri webato rePeople's Democratic Party, uye vaimbova gurukota rezvehupfumi, VaTendai Biti, haina kujeka.
VaBiti vanotiwo zvakaitwa naVaChinamasa kutyora mutemo wePublic Debt Management Act unoti kana hurumende ichida kukwereta mari yakawanda zvakadai inofanira kutanga yaenda kudare reparamende.
VaBiti vashorawo bhanga reWorld Bank nekutendera VaChinamasa kuti vatyore bumbiro remitemo.
Mashoko aya atsinhirwa nevanokokera bato reMDC-T mudare reparamende, VaInnocent Gonese.
Asi gweta rinombomirira mutungamiri wenyika, VaRobert Mugabe, munyaya dzakawanda VaTerrence Hussein vanoti VaChinamasa havana mutemo wavakatyora.
Ko zvinobatsira here kana Zimbabwe ikabhashara zvikwereti zvayo?
VaBiti vanoti kuteya nzou neriva nekuti kana pasina kuvandudza mabatirwo ehupfumi, hakuna chinobuda.
Asi nyanzvi munyaya dzezvehupfumi vachidzidzisa paUniversity of Zimbabwe, Doctor Gift Mugano, vanoti zvinobatsira kunyange hazvo zvichinetsa kuzowana zvikwereti kubva kuIMF neWorld Bank.
VaMugano vanoti vemakambani emuZimbabwe ndivo vachawana chouviri kubva mukubhadhara chikwereti ichi.
Nyaya yehuowori nekutadza kufambisa zvakanaka hupfumi zviri kupa kuti Zimbabwe itadze kubhadhara zvikwereti zvayo zvapa kuti hupfumi huende kuamwere.
Asi hurumende inoti zvirango zvakatemerwa nyika ndizvo zvapa kuti itatarike.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
32 “Haiwa imi matenga, teererai, regai nditaure;Nyika ngainzwe mashoko omuromo wangu.+
2 Kurayiridza kwangu kuchadonha sezvinoita mvura,+Shoko rangu richayerera sezvinoita dova,+Sezvinoita mvura inopfunha pauswa+Uye sezvinoita mvura zhinji pazvinomera.+
3 Nokuti ndichazivisa zita raJehovha.+Ipai Mwari wedu ukuru!+
4 Iye iDombo, basa rake rakakwana,+Nokuti nzira dzake dzose ndedzokururamisira.+NdiMwari akatendeka,+ asina kusaruramisira;+Iye akarurama uye akatendeseka.+
5 Ivo vakaita zvakaipa;+Havasi vana vake, urema ndohwavo.+Chizvarwa chisina kururama uye chakamonyana!+
6 Muri kuramba muchiitira Jehovha izvi here,+Haiwa imi mapenzi uye vanhu vasina kuchenjera?+Iye haasi Baba vako vakakubereka here,+Iye akakuita akakusimbisa?+
7 Yeukai mazuva ekare,+Fungai nezvemakore ekare kubva pachizvarwa nechizvarwa;Bvunza baba vako, uye vachakuudza;+Vakwegura vako, uye vachakutaurira.+
8 Wokumusorosoro paakapa marudzi nhaka,+Paakaparadzanisa vanakomana vaAdhamu,+Akaisa muganhu wemarudzi+Nokuda kwokuwanda kwevanakomana vaIsraeri.+
9 Nokuti mugove waJehovha ndivo vanhu vake;+Jakobho ndiye mugove wake waanogara nhaka.+
10 Akamuwana munyika yakaita renje,+Mugwenga risina chinhu, mune kuungudza.+Akatanga kumukomberedza,+ kumutarisira,+Kumuchengetedza semboni yeziso rake.+
11 Segondo rinozunungusa dendere raro,Rinoengerera pamusoro pemanyana aro,+Rinotambanudza mapapiro aro, roatora,Roatakura pamapapiro aro,+
12 Jehovha oga ndiye akaramba achimutungamirira,+Pakanga pasina mwari wokune imwe nyika waaiva naye.+
13 Akaramba achimukwidza panzvimbo dzakakwirira dzepanyika,+Zvokuti akadya zvibereko zvomunda.+Akaramba achiita kuti adzvute uchi hwakabva muibwe,+Nemafuta akabva mudombo rakaoma kwazvo;+
14 Akamupa ruomba rwemombe nomukaka wemakwai+Pamwe chete nemafuta emakondohwe,Nemakwai makono, rudzi rwokuBhashani, nenhongo+Pamwe chete nemafuta eitsvo egorosi;+Uye iwe wakaramba uchinwa ropa remazambiringa sewaini.+
15 Jeshuruni+ paakatanga kukora, akakava.+Iwe wakakora, wakava mukobvu, wakafuta.+Naizvozvo akasiya Mwari, iye akamusika,+Akazvidza Dombo+ rokuponeswa kwake.
16 Vakatanga kuita kuti aitire vanamwari+ vokune dzimwe nyika godo;+Vakaramba vachimugumbura nezvinhu zvinosemesa.+
17 Vakabayira kumadhimoni, kwete kuna Mwari,+Vanamwari vavakanga vasina kuziva,+Vatsva vakanga vachangopinda,+Vakanga vasingazivikanwi nemadzitateguru enyu.
18 Iwe wakakanganwa Dombo rakakubereka,+Uye wakakanganwa Mwari, Iye akakubereka nemarwadzo okusununguka.+
19 Jehovha paakazviona, akabva arega kuvaremekedza,+Nokuda kwokutsamwiswa kwaakaitwa nevanakomana vake nevanasikana vake.
20 Naizvozvo akati, ‘Regai ndivavanzire chiso changu,+Regai ndione kuguma kwavo.Nokuti ivo chizvarwa chokutsauka,+Vanakomana vasina kutendeka.+
21 Ivo vakaita kuti ndiitire chinhu chisiri mwari godo;+Vakanditsamwisa nezvidhori zvavo zvisina zvazvinobatsira;+Iniwo ndichaita kuti vave negodo nevasiri vanhu;+Ndichavagumbura norudzi rwemapenzi.+
22 Nokuti moto wakabatidzwa mukutsamwa kwangu+Uye uchapisa kusvikira kuSheori,+ nzvimbo yakadzika kwazvo,Uchaparadza nyika nezvibereko zvayo+Uye uchaita kuti nheyo dzemakomo dzibvire.+
23 Ndichawedzera matambudziko pavari;+Ndichapedzera miseve yangu pavari.+
24 Vachaziya nenzara+ uye vachaparadzwa nefivha+ huruNokuparadza kwakaipa kwazvo.+Ndichavatumira mazino ezvikara,+Nouturu hwezvinokambaira muguruva.+
25 Kunze bakatwa richaita kuti vashayikirwe,+Uye vari mukati vachatya,+Vose jaya nemhandara,+Anoyamwa nomurume ane bvudzi jena.+
26 Ndingadai ndakati: “Ndichavaparadzira,+Ndichaita kuti kutaurwa nezvavo kugume pakati pevanhuwo zvavo,”+
27 Dai kusiri kuti ndaitya kutsamwa kwomuvengi,+Kuti mhandu dzavo dzingasazvinzwisisa,+Kuti dzingati: “Maoko edu akunda,+Haasi Jehovha akaita zvose izvi.”+
28 Nokuti ivo rudzi rusingafungi,+Pakati pavo hapana kunzwisisa.+
29 Haiwa, kudai vakachenjera!+ Vaizofungisisa nezveizvi.+
Vaizofunga nezvokuguma kwavo.+
30 Munhu mumwe angadzingirira sei vanhu chiuru,Uye vaviri vangaita sei kuti vanhu zviuru gumi vatize?+Kunze kwokunge Dombo ravo ravatengesa+Uye Jehovha avaisa mumaoko avo.
31 Nokuti dombo ravo harina kuita seDombo redu,+Kunyange vavengi vedu vanobvuma izvi.+
32 Nokuti muzambiringa wavo wakabva pamuzambiringa wokuSodhomaNepanzvimbo dzakatenuka-tenuka dzeGomora.+Mazambiringa avo mazambiringa omuchetura,Masumbu avo anovava.+
33 Waini yavo uturu hwenyoka huruNomuchetura unorwadza wemhungu.+
34 Hazvina kuunganidzirwa pandiri,Zviine chisimbiso mudura rangu here?+
35 Kutsiva ndokwangu, nokudzorera.+
Panguva yakatarwa tsoka dzavo dzichadzedzereka,+Nokuti zuva renjodzi yavo rava pedyo,+Zviitiko zvavakagadzirirwa zvinochimbidza kuuya.’+
36 Nokuti Jehovha achatonga vanhu vake+Uye achazvidemba pamusoro pevashumiri vake,+Nokuti achaona kuti hapasisina chinotsigiraUye panongova nomunhu asina mubatsiri uye asina zvaanobatsira.
37 Achati, ‘Vanamwari vavo vari kupi,+Iro dombo ravakatsvaka kwokupotera kwariri,+
38 Vaidya mafuta ezvibayiro zvavo,+Vainwa waini yezvinopiwa zvavo zvinonwiwa?+Ngavasimuke vakubatsirei.+Ngavave nzvimbo yenyu yokuvanda.+
39 Onai zvino kuti ini—ndini iye+Hakuna vamwe vanamwari vari pamwe chete neni.+Ndinouraya, uye ndinoraramisa.+Ndakakuvadza kwazvo,+ uye ini—ndichaporesa,+Uye hakuna angabvuta muruoko rwangu.+
40 Nokuti ndinosimudzira ruoko rwangu kudenga ndichipika,+Uye ndinoti: “Noupenyu hwangu, nokusingagumi,”+
41 Kana ndikarodza bakatwa rangu rinon’aima,+Uye ruoko rwangu rukabata kutonga,+Ndichatsiva mhandu dzangu+Uye ndichatsiva vaya vanondivenga kwazvo.+
42 Ndichadhakisa miseve yangu neropa,+Bakatwa rangu parinenge richidya nyama,+Neropa revakaurayiwa nevakatapwa,Nemisoro yevatungamiriri vomuvengi.’+
43 Farai, imi marudzi, nevanhu vake,+Nokuti achatsiva ropa revashumiri vake,+Achatsiva mhandu dzake+Uye achayananisira nyika yevanhu vake.”
44 Nokudaro Mosesi akauya, akataura mashoko ose orwiyo urwu vanhu vachinzwa,+ iye naHoshea mwanakomana waNuni.+
45 Pashure pokunge Mosesi apedza kutaura mashoko aya ose kuvaIsraeri vose,
46 akati kwavari: “Isai mashoko ose andiri kutaura nhasi ndichikunyeverai mumwoyo menyu,+ kuti murayire vanakomana venyu kuti vachenjerere kuita mashoko ose omutemo uyu.+
47 Nokuti harisi shoko risina zvarinobatsira kwamuri,+ asi rinoreva upenyu hwenyu,+ uye neshoko iri mungaita kuti mazuva enyu ave mazhinji panyika yamuri kuyambukira Jodhani kuti muitore ive yenyu.”+
48 Zvino Jehovha akataura naMosesi zuva iroro, achiti:
49 “Kwira mugomo iri reAbharimu,+ Gomo reNebho,+ riri munyika yeMoabhi, rakatarisana neJeriko, uone nyika yeKenani, yandichapa vanakomana vaIsraeri kuti ive nhaka yavo.+
50 Ubve wafira mugomo rauri kukwira mariri, uiswe kwakaiswa vanhu vokwako,+ sokufa kwakaita Aroni mukoma wako muGomo reHori,+ akaiswa kwakaiswa vanhu vokwake;
51 nokuti hamuna kuva vakatendeka kwandiri+ pakati pevanakomana vaIsraeri pamvura yeMeribha+ yokuKadheshi murenje reZini; nokuti hamuna kunditsvenesa pakati pevanakomana vaIsraeri.+
52 Nokuti uchaona nyika yacho uri nechokure, asi hauzopindi imomo munyika yandichapa vanakomana vaIsraeri.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Dheuteronomio 32
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Isaac Newton
VaSir Isaac Newton (4 Ndira 1643 – 31 Kurume 1727) vaiva scientist nephilosopher vane mukurumbira vaibva kuEngland.
Zviitwa zvikuru[chinja | edit source]
Muchidzidzo chemasvomhu, vaNewton vakawedzera zvikuru, ruzivo rwedu rwemasvomhu. Nharaunda dzavakabetsera kuwedzera ruzivo dzinosanganisira zvese mukubva mukarikurasi (calculus), pimanzvimbo nealgebra. Pamwe chete naGottfried Wilhelm Leibni zvakabatsira kuumba ruzivo rwedu rwekarikurasi - nyangwe vakashanda vakazvimiririra. Muchidzidzo chefundoyetsimba, vaNewton vakawanikidza kuti chiedza chichena hachisi cheruvara rimwe asi chakagadzirwa nemavara avakapa zita rekuti ma"primary colours" (mavara ekutanga). "Experimentum crucis" yavo inehumbowo hwedudzirazivo (theory) yavo yekugadzirwa kwechiedza murutsaudzo runoitika kana chiedza chichipfuura nemuzhumwi.
Mukudzidza kwekukuhamba (motion), mabhuku aNewton, "Philosophiæ Naturalis Principia Mathematica", akakosha zvikuru mufundoyetsimba yanhasi. Bhuku rekutanga mumabhuku acho rinopa uye rinotsanangura Mitemo yeruhambo yaNewton (motion) inganyorwa sezvizvi:
- Mutemo wekutanga: Pachinge pasina fosi rokunze rinomutsisa, mitumbi yose inoramba iri pakuzorora, kana pakuhamba kusingashanduke ichitevedza gwara rakatwasuka. Izvi zvinoreva kuti mutumbi wakazorora unoramba wakazorora kusvika wamutswa nefosi rokunze risina rimwe fosi rinorigadadza. Zvakare mutumbi uri kuhamba unoramba uri kuhamba nespidhi imwechete uye rudzivo rusingashanduke kusvika apo unotekenyewa nefosi rokunze risina rimwe fosi rinorigadadza. Uyu mutemo unodanwazve kuti mutemo wechinepfu.
- Mitemo wechipiri: Apo mutumbi unohamba, rufangu rwawo a rwunotevedza rudzivo rwakati sambamba nefosi riri kutekenya; rufangu nefosi zvine rupandavaro rwakadondeka uye rufangu nehuremu zvine rupandavaro rwakakondeka. Izvi zvinoreva kuti rufangu rwunokwira panokwira fosi uye rufangu rwunodzika panokwira huremu. Mutemo wechipiri uyu unonyorwa netsazaniso inotevera F = m.a
- Mutemo wechitatu: Pose pane fosi inomutsa panowanikwa fosi inopirimuka yakaenzana uye inopikisana nefosi inomutsa. Izvi zvinoreva kuti kana mitumbi miviri ichiita mutsimba wefosi, fosi inomutsa nefosi inopirimuka dzine huhombe hwakaenzana asi fosi idzi dzichinongedza mativi akapesana.


text:
Mutungamiri wenyika, VaRobert Mugabe, vafumobata jongwe muromo vakananga kuGhana kumhemberero dzechimakumi matanhatu nyika iyi yawana kuzvitonga kuzere.
Mabiko aya aitirwa paBlack Star Square muAccra guta guru renyika iyi. Ghana ndiyo nyika yekutanga muAfrica kuwana kuzvitonga kuzere kubva kuBritain muna 1957 ichitungamirwa naVaKwame Nkrumah.
Vamwe vatungamiri venyika dzemuAfrica vange vari pamhemberero idzi vanosanganisa muutungamiri weLiberian Amai Ellen Johnson Sirleaf, mutungamiri weIvory Coast, VaAlhassane Outtara, mutungamiri weTogo, VaFaure Gnassingbé, uye mutevedzeri wemutungamiri wenyika yeZambia, Amai Inonge Wina.
Mutungamiri wenyika yeSouth Africa, VaJacob Zuma, nevamwe vatungamiri vanonzi vakafonera mutungamiri wenyika yeGhana VaNana Addo Akufo-Addo ndokuvakorokotedza.
Asi vamwe vari kushora VaMugabe nekuita sevakarumwa nedzvatsvatsva vachiramba vachifamba nendege iyo nyika yakatarisana nematambudziko akawanda kusanganisa mafashamu emvura auraya vanhu vanodarika mazana maviri.
Asi mutauriri waVaMugabe, VaGeorge Charamba, vanoti rwendo urwu rwakakosha sezvo Ghana iri iyo nyika yakatanga kuwana kuzvitonga kuzere ichizobatsirawo nyika dzakaita seZimbabwe kurwisa vadzvinyiriri.
VaMugabe vainge vakaroorawo kuGhana mudzimai wavo wekutanga Amai Sally Mugabe. Vaviri ava vakasangana VaMugabe pavainge vari murairidzi munyika iyi.
Sachigaro wekomiti yeparamende inoona nezvekudyidzana nedzimwe nyika, VaKindness Paradza veZanu PF, vanoti hapana chakaipa parwendo rwaVaMugabe sezvo vari kusimbisa hukama nedzimwe nyika.
Asi mutauriri webato rinopikisa reMDC inotungamirwa naVaMorgan Tsvangirai, VaObert Gutu, vanoti urwu rwendo haruna nematuro ose uye VaMugabe vaikwanisa kutumira mumwe wevatevedzeri vavo.


text:
Zvine Basa Here Kuti Munhu Ave Nechechi Yaanopinda?
Dhaunirodha
Mhinduro yeBhaibheri
Ehe, nokuti Mwari anoda kuti vanhu vaungane vachimunamata. Bhaibheri rinoti: “Ngatirangarirane kuti tikurudzirane kuva norudo nemabasa akanaka kwazvo, tisingaregi kuungana kwedu.”
Jesu akaratidza kuti vateveri vake vaizova boka rakarongeka paakavaudza kuti: “Vose vachaziva kuti muri vadzidzi vangu neizvi, kana muine rudo pakati penyu.” (Johani 13:35) Imwe nzira inokosha yavaizoratidza nayo rudo urwu yaizova yokuungana nevavainamata navo. Vaizorongwa kuva ungano dzakasiyana-siyana uye vaizofanira kugara vachiungana kuti vanamate. (1 VaKorinde 16:19) Ungano dzose idzi dzaizova sangano rimwe chete rakabatana pasi rose.
Kungova nechechi yaunopinda hakuna kukwana
Kunyange zvazvo Bhaibheri richiti vanhu vanofanira kuungana vachinamata Mwari, haridzidzisi kuti kuva nhengo yechechi ndiko kunoita kuti munhu afadze Mwari. Kuti munhu afarirwe naMwari, chechi yaanopinda inofanira kunge ichiita kuti ararame zvinoenderana nemitemo yaMwari. Somuenzaniso, Bhaibheri rinoti: “Kunamata kwakachena uye kusina kusvibiswa mukuona kwaMwari wedu uye Baba vedu ndouku: kutarisira nherera nechirikadzi pakutambudzika kwadzo, uye kuzvichengeta usina ruvara rwenyika.”


text:
RUNDU
Sikunino saSalem kuna kara projeka omu ava kunu yikunwa yompo eyi vadiva vantu womoKavango yiyo ava kunu nokuzangura.Kuna kumoneka asi sinunu nye kuvhura kugwanamo muzangu gomuwa.Awo kukuna epungu,mudika katjama ntani ehidi eli vadiva unene ava tumbura asi mutete.Mutete yimo ava gukunu omu yimo ana kutanta munasipundigona gegendeso sikunino esi gedina Johannes Lumbala.Sikunino esi saSalem kwatameka nare aso sirongo simpe sahana kumanguruka asi ngano vagave nondja komukunda.
Neyine ngesi apa tuna kuuyunga nomusunda 34, yido vana kuzangura konyara vantu 40 ava vana kara asi vagara novakadi vana kupurura makura vakune.Ose kuna kurera vana vetu nomuzangu ogu mokukarandesa eyi tuna kuzangura kevango lyokurandesera koRundu,yimo ana kuuyunga mukadi gumwe ogu ana kwaterere nsako zokatafura.Nsene ono hara kuparuka wahepa kurugana unene,kapisi nkenye apa kundindira asi epangero likupe.Odo kadi kere nonkango domukadi gumwe ogu ana kwaterere nsako esi vana hara kutura yuma.Mepya kuna karamo epungu, katjama,madamate,elyangwa,makovi ntani katafura.Eyi kuna kulikida nawa-nawa asi projeka ezi kuna kugendapo nawa.Lumbala katente asi yirugana ayi karapo apa kapisi udano.Ose posiruwo simwe kumona udigu mokugwana marandesero gomuzangu gwetu.
Ngoya tukuka nsene asi gokawizako mwaPembagona mvhura ezi nonsako edi ngoyadigwana dina zura kwato marandesero,yimo ana kutanta Lumbala ogu ana kutara oku vakuna epungu eli vana kundindira lipye mwaKudumogona.Udigu una kara kuna kara asi mavango gokurandesera moRundu gana gwaneke yiyo yina kuretera vakadi ava vapire kugwana varandi.Siruwo simwe nombuto detu kuwora morwa kapi atugwana varandi.Ezi projeka zongwa nye kapi ayi wapa nsene asi epangero kapi lyakumuvatera.Ngesi tuna kara noruhafo morwa kampani zaPentagon zakara moRundu,kuna hara kuranda epungu kwetu yipo vakakweye,azo kuna hara kuturanda pondando zongwa.Kampani esi zakara zonene momukunda Kavango kuna hara kuhanesa ndi kutamununa elikwamo lyepangero vana kutumbura asi Green Scheme.Sinzi soyirugana eyi yokosikunino kuyirugana nomawoko.
Tuna hepa nomulihu dokutekeresa nevango lyokupungura muzangu gwetu.Kupurura unene kuruganesa nonkambe,yindongi ntani nohove.Tuna hara etere nonomahina dokutekeresa yipo yirugana yetu yiturerupe,yimo ana kutana Lumbala.Age ana hafa asi projeka ezi kuvhura zikure nokuza komeho yipo vavatere mukunda gwaKavango novantu vamo.


text:
Chikwata chichangopinda muPremier Soccer League cheYadah, icho chinopihwa mari yekushandisa namuporofita Walter Magaya, chakakundwa kekutanga neSvondo apo chakarohwa ne Dynamos.
Chikwata ichi chapunzirwa pasi kekutanga gore rino mushure mekudamburwa 1-0 neDynamos mumutambo wakanakidza zvikuru uyezve wakaunganidza chaunga muNationalSports Stadium.
Vazhinji vanotevera chikwata ichi vaitarisira mapoinzi ese matatu, asi izvi zvakaramba mushure mekunge chibodzwa chakabva kuna Ocean Mushure maniminitsi makumi matatu nemana mutambo watanga, chakanyudza Yadah.
Kunyange hazvo vakakunda murairidzi weDynamos Lloyd Mutasa anobvuma kuti mutambo uyu waive wakaoma zvikuru.
Mutambo uyu waive wamboshairwa kwekutambirwa mushure mekunge nhandare yeNational Sports Stadium yaive yanzi yaive yakavharwa nemhaka yemusangano wechechi yeChrist Embassy uyo uriko svondo rino.
Asi manheru eChishanu vePremier Soccer League vakazivisa veruzhinji kuti mutambo uyu waive wave kutambirwa munhandare diki yeMorris Depot iyo iri muHarare zvekare.
Izvi zvakazoshandurwa nenguva dza 12.30 masikati eMugovera apo vanotaura vakamirira PSL, Muzvare Kudzai Bare, vakaudza vatori venhau kuti Yadah yaive yave kusangana neDynamos muNational Sports Stadium asi havana kutaura chikonzero chakaunza chashanduko iyi.
Chaunga chakanzwa shoko iri pachiri nenguva ndokuuya vakawandisa kuzoona chibodzwa cha Mushure chichipa Dynamos mapoinzi ese, zvichitevera kurohwa kwavakaitwa 1-0 neHow Mine pakati pesvondo.
Aka ndiko kekutanga Yadah ichirohwa mumakundano egore rino asi murairidzi wavo, Jairos Tapera, anoti izvi ingadai zvisina kuitika dai vatambi vake vakashandisa mikana yavakawana.
Tapera anoti vave kutora nguva ino kugadzirisa pavakundikana.
Yadah yava pachinhanho chechitanhatu.
Highlanders ndiyo yave pamusoro pemakundano aya mushure mekurova Ngezi Platinum Stars 1-0 nechibodzwa chakabva kuna Simon Munawa mutambo wave kupera.
Highlanders ine maponzi gumi nemaviri, maviri pamusoro pe Ngezi Platinum Stars iyo iri kutevera.
Vakaoma Bosso ichitamba vanosanganisa VaTapuwa Masanzu vanoti Highlanders ikaramba ichitamba zvakadai ingangotora mukombe uyu uyo yakapedzisira kutora muna 2006.
Caps United haisi kuitawo zvekutamba mushure mekuzvambaradza Chapungu 4-0 mazuva matatu yafamba kubva kuMhondoro Ngezi uko yakanotora poindi yakakosha nekuita mangange 2-2 neNgezi Platinum Stars.
Chicken Inn yakanorova Hwange 1-0 nechibodzwa chakanwiswa naChris Samakweri, zuva rimwechetero Nelson Mazivisa akafadza vatsigiri veShabanie Mine nekukanda bhora mumambure mukunda kwavo Tsholotsho Pirates 1-0.
Mangwana, Black Rhinos iri kusangana neFC Platinum kuMorris Depot zvekare.


text:
Sangano reZimbabwe Congress of Trade Unions, ZCTU, rinoti hurumende haina kubvira yakambonzwawo sangano iri pfungwa dzaro pahurongwa hwayo hwekuda kutengesa makambani ehurumende, kana kuti parastatals.
ZCTU inoti hurumende inogona kushandisa mukana uyu kuita huori pakutengeswa kwemakambani aya.
Munyori mukuru weZCTU, VaJaphet Moyo, vanoti kuendesa makambani ari pasi pehurumende kune vanhuwo zvavo kunoita kuti vanhu vabe midziyo pamwe nezvinhu zvemakambani aya, osara asina chinhu.
Vanotiwo sevashandi, vari kunyimwawo mukana wekutenga kana kushandisa makambani ari kutararika aya, kusanganisirawo akazvimirira.


text:
Bhaibheri Rinoti Chii Nezvokuisirwa Ropa?
Mhinduro yeBhaibheri
Bhaibheri rinorayira kuti tisadya ropa. Saka hatifaniri kudya kana kuisirwa ropa. Ona mavhesi aya:
Genesisi 9:4. Pashure peMafashamo, Mwari akabvumira Noa nemhuri yake kuti vadye nyama asi akavarayira kuti vasadya ropa. Mwari akaudza Noa kuti “
Nyama bedzi ine mweya wayo—iro ropa rayo—musaidya.” Murayiro uyu unoshanda kuvanhu vose kubvira panguva iyoyo nemhaka yokuti tose takabva kuna Noa.
Revhitiko 17:14. “
Hamufaniri kudya ropa renyama chero ipi zvayo, nokuti mweya wenyama yemarudzi ose ndiro ropa rayo. Munhu wose anoridya achaparadzwa.” Kuna Mwari mweya kana kuti upenyu zviri muropa uye ndezvake. Kunyange zvazvo mutemo uyu wakanga wakapiwa rudzi rwevaIsraeri chete, unoratidza kuti mutemo waMwari wokurambidza kudya ropa yaiva nyaya yakakura.
Mabasa 15:20. ‘
Regai ropa.’ Mwari akapa vaKristu murayiro wakafanana newaakapa Noa. Nhoroondo yezvakaitika kare inoratidza kuti vaKristu vepakutanga-tanga vaisadya ropa, kunyange kurishandisa pakurapwa.
Nei Mwari achitirayira kuti tirege ropa?
Kuisirwa ropa kunogona kukanganisa utano hwemunhu. Asi chinonyanya kukosha ndechokuti Mwari anotirayira kuti tirege ropa nemhaka yokuti rinomiririra chinhu chitsvene kwaari.—Revhitiko 17:11; VaKorose 1:20.


text:
Matambudziko Emari Uye Zvikwereti
—Bhaibheri Rinogona Kubatsira Here?
Mhinduro yeBhaibheri
Hongu. Mazano mana aya anodzidziswa neBhaibheri anogona kukubatsira paunosangana nematambudziko emari uye zvikwereti:
Gara waronga kuti uchashandisa sei mari. “
Zvirongwa zvomunhu anoshingaira zvinobatsira, asi munhu wose anokurumidzira zvinhu achashayiwa njere.” (Zvirevo 21:5) Usamhanyira kutenga chimwe chinhu nemhaka yokuti chakachipa. Gara waronga kuti uchashandisa sei mari yako kana kuita bhajeti uye woita sezvaunenge waronga izvozvo.
Rega kungozvipinza muzvikwereti zvisina basa. “
Anokwereta anova muranda womunhu anomukweretesa.” (Zvirevo 22:7) Kana utori muchikwereti uye usingakwanisi kuchibhadhara nenguva, taura nevakakukweretesa kuti uri kuronga kuzovabhadhara riini uye sei. Ramba uchiedza. Iva nemaonero akafanana neemunhu anotaurwa pana Zvirevo 6:
1-5: “
Enda undozvirereka uchikumbira kuti hama yako ikupfavire. Usarega meso ako achikotsira, kana kurega tsiye dzako dzichiremerwa nehope.” (Bhaibheri Rinoyera) Kunyange chikumbiro chako chikasagamuchirwa pakutanga, ramba uchikumbira kuti upiwe nguva yokuzobhadhara chikwereti chako.
Usaona sokuti ukashayiwa mari unofa. “
Munhu anonyima ane shungu dzokuda kupfuma” (Zvirevo 28:
—asingazivi kuti urombo hwakamugarira. 22, Bhaibheri Dzvene muChiShona Chanhasi) Kuchiva uye makaro hazvingogumiri pakuita kuti urasikirwe nemari asi zvinogona kukukanganisa pakunamata.
Gutsikana. “
Kana tiine zvokudya nezvokupfeka nepokugara, tichagutsikana nezvinhu izvi.” (1 Timoti 6:8) Kufara uye kugutsikana hazvitengwi nemari. Vamwe vanhu vanofara chaizvo muupenyu havana mari yakawanda. Chavanokoshesa rudo rwunowanikwa mumhuri dzavo uye neshamwari dzavo uyewo ukama hwakasimba naMwari.
—Zvirevo 15: 17; 1 Petro 5: 6, 7.


text:
ZVIKANGANWAHAMA kudya kunonaka zvikuru uye kwemazera ose panzvimbo dzakaita sepamafaro kana mudzimba.
Svondo rino Memory Sasa wekuChitungwiza anotitsanangurira mabikirwo ehusavi uhu.
Zvinodiwa:
Zvikanganwahama, mafuta, munyu nemhiripiri.
Mabikiro:
Ona kuti zvikanganwahama zvako zvakachena. Kana zvisina, zvivhure mukati wobvisa tsvina yose.
Enderera mberi nekubvisa rukanda rwemukati wozvigeza nemvura yakachena. Tora chikari chakachena ufashaidze zvikanganwahama zviye wokanda munyu wakaringana. Kana zvaibva, isa mafuta mupani wokanga kusvikira zvatsvukira.
Wozodii?
Kana zvadai, chibura upakurire hama neshamwari. Unogona kuisa mhiripiri sesarudzo yako.
Vamwe vanozvibairira patumiti vofamba vachidya havo parwendo.
Zvikanganwahama zvinogona kudyiwa nesadza, mupunga kana kuti zvakadaro.
Sunungukai kutumirai zvamunoda kuti zvibude pachirongwa chino panhamba dzinoti +263 713 411 281.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
35 Pashure paizvozvo Mwari akati kuna Jakobho: “Simuka, enda kuBheteri ugare ikoko,+ ugadzirire Mwari wechokwadi atari ikoko iye akazviratidza kwauri pawakanga uchitiza Isau mukoma wako.”+
2 Jakobho akabva ati kuimba yake nokuna vose vaaiva navo: “Bvisai vanamwari vokune dzimwe nyika vari pakati penyu+ muzvichenese uye muchinje majasi enyu,+
3 uye ngatisimukei tiende kuBheteri. Ikoko ndichagadzirira Mwari wechokwadi atari uyo akandipindura pazuva rokutambudzika kwangu+ pakuti akava neni parwendo rwangu rwandakafamba.”+
4 Naizvozvo vakapa Jakobho vanamwari vacho vose vokune dzimwe nyika+ vakanga vari mumaoko avo nemhete dzaiva panzeve dzavo, Jakobho akazviviga+ pasi pomuti mukuru wakanga uri pedyo neShekemu.
5 Pashure paizvozvo vakatama, uye maguta akanga akavapoteredza akatya Mwari kwazvo,+ zvokuti haana kudzingirira vanakomana vaJakobho.
6 Jakobho akazosvika kuRuzi,+ riri munyika yeKenani, kureva Bheteri, iye nevanhu vose vaakanga anavo.
7 Panguva iyoyo akavaka atari ipapo, akatumidza nzvimbo yacho kuti Eri-bheteri, nokuti ipapo Mwari wechokwadi akanga azviratidza kwaari panguva yaakatiza mukoma wake.+
8 Gare gare Dhibhora+ mukadzi akarera Ribheka akafa, akavigwa mujinga meBheteri pasi pomuti mukuru. Nokudaro akautumidza kuti Aroni-bhakuti.
9 Zvino Mwari akazviratidzazve kuna Jakobho paaiuya achibva kuPadhani-aramu,+ akamukomborera.+
10 Mwari akati kwaari: “Unonzi Jakobho.+ Hauchanzizve Jakobho, asi uchanzi Israeri.” Akatanga kumushevedza kuti Israeri.+
11 Mwari akatizve kwaari: “Ndini Mwari Wemasimbaose.+ Bereka uwande. Marudzi neungano yemarudzi zvichabva mauri, uye madzimambo achabva muchiuno mako.+
12 Ndichakupa nyika yandakapa Abrahamu naIsaka, uye ndichapa vana+ vako vanokutevera nyika yacho.”+
13 Pashure paizvozvo Mwari akakwira achibva pamusoro pake panzvimbo yaakanga ataura naye.+
14 Naizvozvo Jakobho akamisa shongwe panzvimbo iya yaakanga ataura naye,+ shongwe yedombo, akadurura chinopiwa chinonwiwa pairi uye akadurura mafuta pairi.+
15 Jakobho akaramba achishevedza nzvimbo iyo Mwari akanga ataura naye kuti Bheteri.+
16 Zvino vakatama paBheteri. Pachine chinhambwe chaicho vasati vasvika kuEfrati,+ Rakeri akatanga kusununguka, uye akanga achitambudzika pakupona kwacho.+
17 Asi paakanga achitambudzika pakusununguka kwacho nyamukuta wacho akati kwaari: “Usatya, nokuti uchavawo nomwanakomana uyu.”+
18 Zvino mweya+ wake zvawakanga uchibuda (nokuti akafa),+ akamutumidza kuti Bheni-oni; asi baba vake vakamutumidza kuti Bhenjamini.+
19 Nokudaro Rakeri akafa, akavigwa panzira inoenda kuEfrati, kureva Bhetrehema.+
20 Nokudaro Jakobho akamisa shongwe paguva rake. Iyi ndiyo shongwe yeguva raRakeri kusvikira nhasi.+
21 Pashure paizvozvo Israeri akatama ipapo, akadzika tende rake chinhambwe necheseri kweshongwe yeEdheri.+
22 Israeri paakanga achigara+ munyika iyoyo, pane imwe nguva Rubheni akaenda, akarara naBhiriha murongo wababa vake, Israeri akazvinzwa.+
Naizvozvo vanakomana vaJakobho vakava gumi nevaviri.
23 Vanakomana vakaberekwa naReya vaiva Rubheni+ dangwe raJakobho naSimiyoni naRevhi naJudha naIsakari naZebhuruni.
24 Vanakomana vakaberekwa naRakeri vaiva Josefa naBhenjamini.
25 Vanakomana vakaberekwa naBhiriha, mushandikadzi waRakeri, vaiva Dhani naNaftari.
26 Vanakomana vakaberekwa naZiripa, mushandikadzi waReya, vaiva Gadhi naAsheri. Ava ndivo vanakomana vaJakobho vaakaberekerwa muPadhani-aramu.
27 Jakobho akazosvika kuna baba vake Isaka kuMamre,+ kuKiriyati-abha,+ kureva Hebroni, pakanga pagarwawo naAbrahamu naIsaka vari vatorwa.+
28 Mazuva aIsaka akava makore zana nemakumi masere.+
29 Isaka akazoguma kufema, akafa, akaiswa kwakaiswa vanhu vokwake, akwegura uye agutswa nemazuva,+ Isau naJakobho vanakomana vake vakamuviga.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Genesisi 35
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHITSAUKO 15
Fadzwa Nekushanda Nesimba
‘Munhu wose ngaafadzwe nezvinhu zvakanaka pabasa rake rose rakaoma.’
1-3. (a) Vanhu vakawanda vanonzwa sei nezvemabasa avo? (b) Bhaibheri rinokurudzirei nezvokushanda, uye mibvunzo ipi yatichakurukura muchitsauko chino?
VANHU vakawanda nhasi havanakidzwi nokushanda. Pakwayedzera, vanozeza kuenda kubasa nokuti vanofondoka muswere wose pabasa risingavanakidzi. Vanhu vakadaro vangakurudzirwa sei kuti vafarire basa ravo uye kuti vagutsikane naro?
2 Bhaibheri rinokurudzira kufarira kushanda nesimba. Rinotaura kuti kushanda uye zvatinozowana chikomborero. Soromoni akakurudzira kuti “munhu wose adye, anwe, uye afadzwe nezvinhu zvakanaka pabasa rake rose rakaoma. Icho chipo chaMwari.” (Muparidzi 3:13) Jehovha anotida uye anoda kuti zvinhu zvitifambire zvakanaka, saka anoda kuti tigutsikane nebasa redu uye tifadzwe nezvatinowana mariri. Kuti tirambe tiri murudo rwake, tinoda kurarama zvinoenderana nemaonero ake uye mitemo yake pamusoro pebasa.—Verenga Muparidzi 2:24; 5:18.
3 Muchitsauko chino, tichakurukura mibvunzo mina: Tingafadzwa sei nekushanda nesimba? Mabasa akaita sei asingaitwi nomuKristu wechokwadi? Tingaita sei kuti basa redu rokunyika risakanganise kunamata kwedu? Uye ibasa ripi rinokosha kupfuura ose ratinogona kuita? Zvisinei, ngatitangei nokuongorora muenzaniso wevashandi vakuru kupfuura vose, Jehovha Mwari naJesu Kristu.
MUSHANDI MUKURU NEMHIZHA
4, 5. Bhaibheri rinoratidza sei kuti Jehovha mushandi anobudirira?
4 Jehovha ndiye Mushandi Mukuru. Genesisi 1:1 inoti: “Pakutanga Mwari akasika matenga nenyika.” Paakapedza basa rake rokusika pasi pano, Mwari akati zvakanga “zvakanaka kwazvo.” (Genesisi 1:31) Nemamwe mashoko, akagutsikana zvizere nebasa rake pasi pano. Hapana mubvunzo kuti Jehovha, “Mwari anofara,” akafadzwa zvikuru nokuva mushandi anobudirira.—1 Timoti 1:11.
5 Mwari wedu anoshanda nesimba haatombomiri kushanda. Nguva refu pashure pokusikwa kwepasi nezvinhu zvose zviri pariri, Jesu akati: “Baba vangu vave vachishanda kusvikira zvino.” (Johani 5:17) Baba vanga vachiitei? Vari kudenga, vagara vachishingaira zvechokwadi pakutungamirira vanhu nokuvachengeta. Vakaita kuti pave ‘nechisikwa chitsva,’ vaKristu vakaberekwa nomudzimu vachazotonga naJesu kudenga. (2 VaKorinde 5:17) Vari kushanda kuti chinangwa chavo chine chokuita nevanhu chizadzike, kuti vaya vanovada vawane upenyu husingaperi munyika itsva. (VaRoma 6:23) Jehovha anofanira kunge ari kufadzwa nezviri kubva mubasa iri. Mamiriyoni evanhu ari kubvuma shoko roUmambo, vachiitwa kuti vauye kuna Mwari vogadzirisa upenyu hwavo kuti varambe vari murudo rwake.—Johani 6:44.
6, 7. Jesu akabvira kare zvakadii achishanda nesimba?
6 Jesu ane mukurumbira unobva kure wokushanda nesimba. Asati auya pasi pano somunhu, akashanda ari “mhizha” yaMwari pakusikwa kwezvinhu zvose “zviri kumatenga nezviri panyika.” (Zvirevo 8:22-31; VaKorose 1:15-17) Ava pasi pano, Jesu akaramba achishanda nesimba. Achiri muduku, akadzidza basa rokuvaka, achizivikanwa ‘somuvezi.’ * (Mako 6:3) Basa iri nderembabvu uye rinoda unyanzvi, zvikurukuru paraiitwa kusati kwava nemichina yokucheka mapuranga, zvitoro zvinotengesa zvokuvakisa uye midziyo yemagetsi. Ungafungidzira here Jesu achienda kunozvitsvagira matanda, pamwe achitotema miti okakaritsana nematanda acho achiaendesa chero kwaaishandira? Ungafungidzira here achivaka imba, achigadzira denga rayo nokuriturika, achiveza madhoo uye kunyange mimwe midziyo yokuisa mumba macho? Hapana mubvunzo kuti Jesu akanyatsozvionera kugutsikana kunobva pabasa rakaoma rinenge raitwa nounyanzvi.
7 Jesu aishanda nesimba zvinoshamisa muushumiri hwake. Kwemakore matatu nehafu, akanga akabatikana nebasa iri rinokosha zvikuru. Kuti ataure nevanhu vakawanda sezvaibvira, akanyatsoshandisa nguva yake, achimukira uye achishanda kusvika usiku. (Ruka 21:37, 38; Johani 3:2) Akafamba “muguta neguta uye mumusha nomusha, achiparidza nokuzivisa mashoko akanaka oumambo hwaMwari.” (Ruka 8:1) Jesu akafamba mitunhu netsoka mumigwagwa ine guruva achienda nemashoko akanaka kuvanhu.
8, 9. Chii chakaita kuti Jesu afadzwe nebasa rake?
8 Jesu akafadzwa nekushanda nesimba muushumiri here? Hongu! Akadyara mbeu yechokwadi choUmambo, ndokusiya minda yakanga yaibva kuti ikohwewe. Kuita basa raMwari kwakasimbisa Jesu kukava sezvokudya zvokuti aisarudza kurega kudya kuti aite basa iroro. (Johani 4:31-38) Funga kuti anofanira kunge akagutsikana sei paakapedza ushumiri hwake pasi pano achiti kuna Baba vake: “Ndakakukudzai panyika, ndapedza basa ramakandipa kuti ndiite.”—Johani 17:4.
9 Zvechokwadi Jehovha naJesu ndivo mienzaniso mikuru yevanhu vanofadzwa nekushanda nesimba. Kuda kwatinoita Jehovha kunoita kuti tive “vatevedzeri vaMwari.” (VaEfeso 5:1) Kuda kwatinoita Jesu kunoita kuti ‘tinyatsotevera tsoka dzake.’ (1 Petro 2:21) Saka ngatichionai zvatingaita kuti tifadzwe nekushanda nesimba.
TINGAFADZWA SEI NEKUSHANDA NESIMBA?
10, 11. Chii chingatibatsira kuti tifarire basa redu?
10 Basa rokunyika rine nzvimbo yaro muupenyu hwemuKristu. Tinoda kugutsikana uye kufadzwa nokushanda, asi izvi hazvisi nyore kana tichishanda basa ratisingadi. Tingafadzwa sei nebasa redu kana tiri mumamiriro ezvinhu akadaro?
11 Nokuva nemaonero akanaka. Hapasi pose patinogona kuchinja mamiriro ezvinhu, asi tinogona kuchinja maonero atinoita zvinhu zvacho. Kufungisisa maonero anoita Mwari kungatibatsira kuona basa zvakanaka. Somuenzaniso, kana uri musoro wemba, ziva kuti basa rako, kunyange rikava rinoshoreka, rinokuita kuti uwanise mhuri yako chouviri. Saka kuriritira mhuri yako inyaya inokosheswa zvikuru naMwari. Shoko rake rinoti munhu asingaiti izvozvo “akaipa kwazvo kupfuura munhu asingatendi.” (1 Timoti 5:8) Kuziva kuti basa rako rinoita kuti uite zvawakanzi naMwari unofanira kuita, kuchakubatsira kuva anogutsikana uye ane chinangwa kupfuura vamwe vaunoshanda navo.
12. Kushanda nesimba uye kutendeseka kune mibayiro yei?
12 Nokushanda nesimba uye nokuva akatendeseka. Kushanda nesimba uye kudzidza kuita basa zvakanaka kunounza zvikomborero. Vanhu vanoshanda nesimba uye vane unyanzvi vanodiwa zvikuru nevavanoshandira. (Zvirevo 12:24; 22:29) SevaKristu vechokwadi, tinofanirawo kuva vakatendeseka pabasa, tisingabe mari, zvinhu, kana nguva. (VaEfeso 4:28) Sezvatakaona muchitsauko chapfuura, kutendeseka kune mibayiro. Mushandi anozivikanwa kuti akatendeseka anowanzovimbwa naye. Kunyange watinoshandira akasacherechedza kuti tinoshanda nesimba, tinogona kugutsikana nokuti tinenge tiine “hana yakatendeseka” uye tinenge tichifadza Mwari watinoda.—VaHebheru 13:18; VaKorose 3:22-24.
13. Zvinhu zvakanaka zvatinoita tiri pabasa zvinogona kubatsira sei vamwe?
13 Nokuziva kuti kuzvibata kwatinoita kunogona kukudza Mwari. Kana tichigara tichizvibata sevaKristu pabasa, vamwe vanowanzocherechedza. Zvichizobatsirei? Tikadaro, tinogona ‘kushongedza dzidziso yoMuponesi wedu, iye Mwari.’ (Tito 2:9, 10) Hongu, kuzvibata kwedu zvakanaka kunogona kuita kuti vamwe vaone kunaka kwemanamatiro edu, zvovakwezva kuti vauyewo. Imbofunga kuti unganzwa sei kana munhu waunoshanda naye akagamuchira chokwadi aona zvakanaka zvaunoita pabasa! Chifunga izvi zvinotonyanya kukosha: Mubayiro upi unopfuura kuziva kuti kuzvibata kwako kwakanaka kunokudza Jehovha uye kunofadza mwoyo wake?—Verenga Zvirevo 27:11; 1 Petro 2:12.
KUSARUDZA BASA NOUNGWARU
14-16. Patinotarisana nenyaya yokusarudza basa, mibvunzo ipi inokosha yatinofanira kuzvibvunza?
14 Bhaibheri haridonongodzi kuti mabasa api okunyika atinofanira kuita neatisingafaniri. Izvi hazvirevi kuti tinongoti chamuka inyama. Magwaro anogona kutibatsira kusarudza basa rinogona kutipa pundutso, rinoitwa nokutendeseka uye rinofadza Mwari, tichisiya riya risingamufadzi. (Zvirevo 2:6) Patinotarisana nenyaya yokusarudza basa, pane mibvunzo miviri inokosha yatinofanira kuzvibvunza.
15 Kushanda basa iri kungareva here kuti ndinenge ndatoita zvimwe zvinhu zvinorambidzwa neBhaibheri? Shoko raMwari rinorambidza zviri pachena kuba, kunyepa, uye kugadzira zvifananidzo. (Eksodho 20:4; Mabasa 15:29; VaEfeso 4:28; Zvakazarurwa 21:8) Tinoramba mabasa anoita kuti tiite zvinhu zvakadaro. Kuda Jehovha kunoita kuti tisambofa takabvuma kuita basa rinosanganisira kuita zvinhu zvinotyora mitemo yaMwari.—Verenga 1 Johani 5:3.
16 Kushanda basa iri kungaita kuti nditsigire zvinhu zvakaipa here? Funga muenzaniso unotevera. Hapana chakaipa nokushanda panosvikira vaeni pakambani. Zvisinei, zvakadii kana muKristu akawana basa rakadaro pakiriniki yakamirira zvokubvisa vanhu pamuviri? Ichokwadi kuti iye pachake haaiti basa rokubvisa vanhu pamuviri. Zvisinei, basa rake iroro rinenge risiri kutsigira zvinoitwa pakiriniki iyoyo zvinopesana neShoko raMwari here? (Eksodho 21:22-24) Sevanhu vanoda Jehovha hatidi kuita zvinhu zvinoita kuti titsigire maitiro anopesana nezviri muMagwaro.
17. (a) Zvii zvinoda kufungwa nezvazvo patinenge tichisarudza basa? (Ona bhokisi rakanzi Ndopinda Basa Iri Here?.) (b) Hana yedu ingatibatsira sei kusarudza zvinofadza Mwari?
17 Nyaya zhinji dzokusarudza basa dzinogona kugadziriswa nokuongorora mhinduro dzemibvunzo miviri inokosha yakurukurwa mundima 15 ne16. Pane zvimwe zvatinofanira kufunga nezvazvo patinosarudza basa. * Hatingatarisiri muranda akatendeka kutipa mitemo inoenderana nemamiriro ose ezvinhu angamuka. Apa ndipo panoda ungwaru. Sezvatakadzidza muChitsauko 2, tinofanira kudzidza kushandisa Shoko raMwari zuva nezuva kuti hana dzedu dzidzidze uye dzijairire. Kana ‘simba redu rokunzwisisa’ rarovedzwa kuburikidza “nokurishandisa,” hana dzedu dzinogona kutibatsira kusarudza zvinofadza Mwari toramba tiri murudo rwake.—VaHebheru 5:14.
KOSHESA BASA ZVINE MWERO
18. Nei zvisiri nyore kuti tirambe takasimba pakunamata?
18 Kuramba wakasimba pakunamata hakusi nyore mazuva ano “okupedzisira” ane “nguva dzinonetsa dzakaoma kubata nadzo.” (2 Timoti 3:1) Kuwana basa woramba uri pariri kwakaoma. SevaKristu vechokwadi, tinoziva kuti kushanda nesimba kuti tiriritire mhuri dzedu kunokosha. Asi tikasangwarira, kuwanda kwebasa uye mafungiro enyika okuda kuunganidza upfumi anogona kukanganisa kunamata kwedu. (1 Timoti 6:9, 10) Ngatikurukurei kuti tingaziva sei “zvinhu zvinokosha kupfuura zvimwe” panyaya dzebasa.—VaFiripi 1:10.
19. Nei Jehovha akakodzera kuti tivimbe naye zvakazara, uye kuvimba kwakadaro kuchatibatsira kuti tisadii?
19 Vimba naJehovha zvakazara. (Verenga Zvirevo 3:5, 6.) Haakodzeri here kuti tivimbe naye zvakadaro? Inga wani ane hanya nesu? (1 Petro 5:7) Anoziva zvatinoda kutipfuura, uye haatombotadzi kutipa zvokurarama nazvo. (Pisarema 37:25) Saka tingaita zvakanaka tikateerera Shoko rake parinotiyeuchidza kuti: “Mararamiro enyu ngaave okusada mari, muchigutsikana nezvinhu zvinenge zviripo. Nokuti [Mwari] akati: ‘Handingambokuregerei kana kumbokusiyai.’” (VaHebheru 13:5) Vashumiri vaMwari vari mubasa renguva yakazara vanomupupurira kuti anopa zvokurarama nazvo. Kana tichivimba zvakazara kuti Jehovha achatichengeta, ticharega kuzvidya mwoyo zvakanyanya nezvokuti tichapei mhuri dzedu. (Mateu 6:25-32) Hatizosiyi basa rokunyika richititadzisa kuita zvinhu zvokunamata zvakadai sokuparidza mashoko akanaka nokupinda misangano.—Mateu 24:14; VaHebheru 10:24, 25.
20. Zvinorevei kuva neziso rakanaka, uye tingaramba sei tiinaro?
20 Ramba uine ziso rakanaka. (Verenga Mateu 6:22, 23.) Ziso rakanaka rinoreva kuva noupenyu husina zvinhu zvakawanda. Ziso rakanaka romuKristu rinongova pakuita kuda kwaMwari chete. Kana ziso redu rakadaro, hatizogara tichizvidya mwoyo nezvokuwana basa rinopa mari yakawanda uye mararamiro oumbozha. Hatizotorwawo mwoyo nezvinhu zvichangoburwa izvo zvinongogara zvichinzi nevashambadzi tinofanira kuva nazvo kuti tifare. Ungaramba sei uine ziso rakanaka? Usazviremedza nezvikwereti zvisina nebasa rese. Rega kuzviwanzira zvinhu zvinokupedzera nguva yakawandisa. Teerera zano reBhaibheri rokugutsikana ‘nezvokudya nezvokupfeka.’ (1 Timoti 6:8) Edza nepaunogona napo kuva neupenyu husina zvakawanda.
21. Nei tichifanira kuronga zvinhu zvedu maererano nokukosha kwazvo uye ndezvipi zvatinofanira kuisa pakutanga?
21 Isa zvinhu zvekunamata panzvimbo yokutanga, uye zvoramba zviri ipapo. Sezvo tisingagoni kuita zvose muupenyu, tinoda kuva nezvatinokoshesa. Tikasadaro zvinhu zvisinganyanyi kukosha zvinogona kutipedzera nguva inokosha, zvinhu zvinokosha zvokandirwa kwakadaro uko. Chii chinofanira kuva chokutanga muupenyu hwedu? Vakawanda vari munyika vanonyanya kukoshesa dzidzo yepamusoro kuti vazowana basa rinobhadhara. Zvisinei, Jesu akakurudzira vateveri vake achiti “rambai muchitanga kutsvaka umambo.” (Mateu 6:33) Hongu, sevaKristu, tinoisa Umambo hwaMwari pekutanga muupenyu hwedu. Mararamiro edu, zvatinosarudza, zvinangwa, uye zvatinoita, zvinofanira kuratidza kuti Umambo hwaMwari uye kuita kuda kwake ndizvo zvinokosha kwatiri kupfuura kutandanisana nepfuma uye zvinhu zviri munyika.
KUSHANDA NESIMBA MUUSHUMIRI
22, 23. (a) Nderipi basa guru revaKristu vechokwadi, uye tingaratidza sei kuti basa iri rinokosha kwatiri? (Ona bhokisi rakanzi “Ndiri Kufara Uye Kugutsikana Nezvandakasarudza”.) (b) Chii chausiri kuzorega chichiitika kumaonero aunoita basa rekunyika?
22 Tichiziva kuti mazuva okupedzisira apindana, tinoramba takaisa pfungwa dzedu pabasa guru revaKristu vechokwadi rekuparidza nokudzidzisa vanhu. (Mateu 24:14; 28:19, 20) Tinoda kutevedzera Jesu pakubatikana nebasa iri rinoponesa vanhu. Tingaratidza sei kuti basa iri rinokosha kwatiri? Vakawanda vevanhu vaMwari vanozvipira kuparidza nemwoyo wose sevaparidzi muungano. Vamwe vakaronga zvinhu zvavo kuti vashande semapiyona kana kuti mamishinari. Vachiziva kukosha kwezvinangwa zvokunamata, vabereki vakawanda vakakurudzira vana vavo kusarudza basa renguva yakazara. Vazivisi voUmambo vanoshingaira vari kufadzwa here nekushanda nesimba kwavari kuita muushumiri? Vari kufadzwa! Kushumira Jehovha nemweya wose ndiyo nzira isingambotadzi kuunza mufaro, kugutsikana, uye zvikomborero zvisingaverengeki.—Verenga Zvirevo 10:22.
23 Vakawanda vedu tinofanira kushanda maawa akawanda pabasa rokunyika kuti tiriritire mhuri dzedu. Yeuka kuti Jehovha anoda kuti tifadzwe nokushanda nesimba. Kana tikaita kuti mafungiro edu nezviito zvienderane nemaonero ake uye zvaanotaura, tinogona kugutsikana nebasa redu. Zvisinei, ngatisamborega basa rokunyika richitikanganisa kuita basa redu guru rekuzivisa mashoko akanaka oUmambo hwaMwari. Kana tichiisa basa iri panzvimbo yokutanga muupenyu hwedu, tiri kuratidza kuti tinoda Jehovha nokudaro ticharamba tiri murudo rwake.
^ ndima 6 Shoko rechiGiriki rakashandurwa kuti “muvezi” rinonzi “ishoko rinoshandiswa pamunhu anoshanda nemapuranga pangava pakuvaka dzimba kana kuti pakuveza midziyo kana zvimwe zvinhu zvinogadzirwa nemapuranga.”
^ ndima 17 Kuti uwane mamwe mashoko anotaura zvinhu zvokufunga nezvazvo paunosarudza basa, ona Nharireyomurindi yaApril 15, 1999, pamapeji 28-30, uye yeChirungu yaJuly 15, 1982, peji 26.


text:
Vasungwa vechidzimai vari kuChikurubi Female Prison vanoti hutano hwavo huri panjodzi sezvo vasiri kuwana zvekudya zvinovaka muviri.
Vanoonawo nezveutano kujeri iri vanotiwo vane zvikwereti zvakakura zvikuru kuzvipatara zvinorapwa vasungwa.
Pashanyirwa nzvimbo yeChikurubi Female Prison iyi nekomiti yeparamende inoona nezvevanhukadzi, pajeri iri panga pakacheneswa zvikuru kusiyana nemamwe mazuva.
Kunyange hazvo panga pakachena, zvanga zvichibuda pachena kuti pane zvimwe zvisina kumira zvakanaka kusanganisira pombi dzemvura muzvimbuzi zvemujeri zvanga zvisingashandi, mvura yacho kwanga kusina uye mapoto anobikirwa vanhu vakawanda mumba yekubikira, anga asingashandi, vamwe vevasungwa vachibikira panze nemapoto madiki ayo anoda kubikwa akawanda.
Vasungwa vasangana nenhengo dzeparamende vati dai hurumende yabatsira vasunga nezvekudya zvakasiyasiyana. Vasungwa ava vati vakapedzisira kuwana nyama neshuga muna Zvita gore rapera.
Mumwe wevasungwa ava, ndiYvonne Musarurwa nhengo yebato yeMDC-T yakatongerwa kugara mujeri kwemakore makumi maviri.
Musarurwa anoti akawanawo zvekudya zvinovaka miviri zvinoita kuti arerukirwe.
Angela Chipiti ndemumwewo ari kupika jeri paChikurubi. Chipiti ane mwana ane gore nemwedzi mishanu. Chipiti ashorawo zvekudya zvavari kupiwa akati zvinonzwisa tsitsi ndezvekuti vana vasina mhosva dzavakapara, vanongodyawo panodya vana mai vavo.
Chipatara chepajeri iri hachinawo mishonga yakakosha yekubatsira vanorwara.
Mumwe mukoti wepachipatara apa, Amai Dudzirai Dziva, vati kirinika yavo yakaratisana nematambudziko akawanda.
Kunyange hazvo varwere vanenge vachida kugara muzvipatara vachiendeswa kuzvipatara zvekunze kwejeri,mukuru anoona nezvehutano paChikurubi Maximum Prison, VaEvidence Gaka, vaudzawo nhengo dzeparamende kuti hutano hwevasungwa huri parumananzombe.
VaGaka vati chipatara cheParirenyatwa chakavanyorera kuti vanenge vasingachagamuchiri varwere vekujeri kutanga mwedzi waKubvumbi sezvo Zimbabwe Prisons and Correctional Services, ZPCS, iine chikwereti chechipatara ichi chikuru.
Mashoko ari kubuda anoti ZPCS ine chikwereti chemamiriyoni matatu emadhora kuzvipatara zviri munyika.
Mubhajeti regore rino 2017, ZPCS yakapihwa mari inoita mazana mashanu ezviuru zvemadhora, asi iyo yakanga yakumbira mamiriyoni matatu ane chidimbu chemadhora semari yekubhadhara zvipatara zvinenge zvichirapa varwere.
VaGaka vatendawo kuti kusawana zvekudya zvakakwana huye zvinovaka miviri zviri kubata hutano hwevanhu.
Vasungwa ava vagunun’unawo nekupiwa mitongo yakareba, vakatiwo vari kugariswa kujeri uku kwenguva ndefu nyaya dzavo dzisati dzatongwa sezvo mapurisa anenge achiri kuongorora nyaya dzavo.
Vasungwa vazhinji vataura vanga vachida kuchema nekurwadziwa, uye vati vanobva kunyika dzakadai seDRC, Burundi neZambia. Vasungwa ava vatiwo vari kufa nenzara sezvo vasingadyi zvinobikwa kujeri uku zvakaita sesadza uye havanawo hama dzinokwanisa kuvashanyira nekuvabatsira nezvekudya.
Mukuru weChikurubi Female Prison, Amai Mary Chikarakara Misihairambwi, vati kunyange hazvo madzimai ane zvekushandisa zvakakwana panguva yekuteera, jeri iri harina ma tissue, uye vanoshuvirawo kuwana mibhedha nemamwe maunifomu avasungwa.
Nhengo yeNational Assembly, Amai Sabhina Mangwende, ndivo vanga vakasanobata chinzvimbochasachigaro wekomiti iyi.
Amai Mangwende vati vachagara pasi vozeya matambudziko ari kusanganwa nawo nevasungwa vari kuChikurubi vozosvitsa zvavaona kuhurumende kuitira kuti patorwe matanho.


text:
Lizzy Mushoriwa —
VANHU vaiva mudare vakashamisika nemumwe murume anoti anokwanisa kubvisa $5 chete pamwedzi yekuchengeta mwana wake. Privy Aaron akataura mashoko aya muHarare Civil Court mushure mekunge aendeswako naNyaradzo Chiwenga uyo waakaita naye mwana.
Chiwenga anoti anoda $130 pamwedzi yekuchengeta mwana wavo.
“Ndinoda kuti baba ava vandipe mari yekuchengeta mwana nekuti ndega handisi kuzvikwanisa. Ndinoda $130 pamwedzi, ini ndinotengesa pamusika ndichiwana $20 saka haisi kukwana,” anodaro Chiwenga.
Anoti Aaron haana mukadzi kana vamwe vana vanomutadzisa kumupa mari iyi. “Haana mukadzi uyu kana vamwe vana vangamutadzise kundipa mari iyi. Anoshanda basa rekupenda dzimba nemakambani zvekuti pamwedzi anenge aine $300,” anodaro Chiwenga.
Achipawo divi rake, Aaron anoti mari iyi haaikwanise nekuti zvinhu zvakamuomera.
‘‘Mari yandinokwanisa kumupa i$5, hakuna kumwe kwandinoiwana,” anodaro Aaron. Mutongi Nyasha Mafuru anoti Aaron abvise $25 pamwedzi.


text:
Project Info
Project Description
Colour Change Garnet, kubva kuTanzania
A mix of spessartite uye pyrope garnet. Iyi garnet inoratidza kuchinja kwemavara kubva ku-brownish masikati uye rose rose rinopenya mumoto. Kuchinja kwemavara kwakanyanya uye kwakanyanya, kunopfuura kwealexandrite inodhura.
Ruvara Change Garnet
Nhengo isina kuwanikwa uye inokosha yegarnet boka rematombo. Inonyanya kudiwa nokuda kwekukwanisa kwayo kusiyanisa maruva zvichienderana nerudzi rwechiedza chine maonero ayo. Iko kukwanisa kuchinja shanduko kazhinji kunokanganisa kukanganisa kwe pleechroism, iyo inokwanisa kukwanisa kuratidza mavara akasiyana zvichienderana nemaonero ekuona, asi izvo zvinoshamisa zvekushanduka kwemavara hazvibvi pane maonero ekuona. Mavara akachinja garnet inowanzosanganiswa-kusanganiswa kwepessartite uye pyrope garnet uye mumatambudziko akawanda, inogonawo kuva nematauro e grossularite kana almandine garnet.
Ruvara-kuchinja
Kuwedzera kwekuchinja-ruvara kunogona kuva kunoshamisa, kazhinji kunopfuura kwealexandrite yakanakisisa. Mazhinji emagamba aya acharatidza ruvara rwebhuruu-ruvara rwebhuruu kana ruvara kana ruchionekwa pasi pezuva masikati, asi kana rakataridzirwa pasi pechiedza chechiedza, rinenge rakaita sedzakasvibirirwa kukiki. Kune marudzi akasiyana-siyana emamwe mavara ekuchinja pamwe chete. Kuti tinyatsonzwisisa huwandu hwakazara hwemavara garnet, micheka inofanira kuonekwa pasi pemhando dzakasiyana-siyana dzemwenje, kusanganisira mangwanani-ngwanani masikati, masikati masikati, chiedza chechiedza uye chiedza chekudzivirira kana kenduru.
mabatiro
Kungofanana nematombo anokosha ejarnet, garnet yemuvara haina kuzivikanwa kuti inobatwa kana kuwedzerwa chero ipi zvayo.
Chimiro Formula: [Mg3 + Mn3] AL2 (SIO4) - Manganese aluminium silicate
Crystal Structure: Cubic - rhombic, tetrahedron
Dambudziko: 7 ku7.5
Refractive Index: 1.73 - 1.81
Unyanzvi: 3.65 ku4.20
Cleavage: Hapana
Kusasununguka: Kuisa pachena, kushanduka, kutora
Luster: Vitreous
Colour Change Garnet, kubva kuTanzania
Tenga zvisikwa Mutumbi Shanduko Garnet mudura redu


text:
Mubatanidzwa wemapato anopikisa weNational Electoral Reform Agenda kana kuti NERA unoti uri kuzoratidzira muharare musi wa 22 Kurume sezvo usiri kufara nedanho rehurumende rekuti yave kuda kutenga michina yekunyoresa vavhoti.
Nhengo dzeNERA dzinosanganisira MDC-T, MDC, ZimPF, PDP, Mavambo Kusile Dawn, Transform Zimbabwe, Freedom Front, Zanu Ndonga, ADP, PDZ, Dare, Zim First, Zunde ne Freezim Congress.
VeNERA vanoti vainge vawirirana kuti United Nations itenge michina iyi uye United Nation’s inoti yange yakagadzirira kubatsira Zimbabwe.
Asi hurumende yakazoti ndiyo ichatenga michina iyi kuburikidza nekupa mari kusangano reZimbabwe Electoral Commission.
Hapana anoziva kuti mari iyi iri kubva kupi nekuti hurumende iri kuzviti haina mari nekuti zvinhu hazvina kumira zvakanyaka munyika.
Munyori mukuru mubato reMDC-T, VaDouglas Mwonzora, vati vari kutaura nemasangano akazvimirira nemachechi kuti abatane navo mukuratidzira vachiti hurumende yanyangira yaona.


text:
Ewapukururo nonzira kuna kuza komeho, unene eyi tuna kumona nzira zopokatji kaVenduka ntani Okahandja ezi zina kumoneka asi tazikakara nonzira mbali ndi ntatu ngoso, mokuza koruha rumwe.
Eyi kuna kara asi nzira zokuza kokapare kokanene komoNamibia, mwaza nomvhura ne kuvhura nayinye oyo kukaza mosirugana. Muuyungilipo kampani zononzira moNamibia ngesi kuna kara nlikwamo lyangesi.
Awo kuna kugazara kukatura nayinye eyi moyirugana ntani vahepa kutara asi yinke yina kara mulyo mosirongo. Kutunda konzira zokuza koRehoboth kuna kara asi vahepa nazo kuziwapukurura zikare asi zina wapa. Namibia kuna kara ngesi asi sirongo simwe vana tura asi kwakara nononzira donongwa. Hawe nkenye ogu kapi tovhuru kuyipatanesa oyo, morwa kuna kumoneka nkenye kumwe ono kugendera nonzira domahauto kuna kumoneka.
Nkenye ogu wangenda yirongo peke hawe tomono asi kapi yina kara elikwamo lyewa moyirongo peke nye mwetu hawe kuna kumoneka namo peke. Vamwe kuna kuna hara kudiva asi yinke yina kuhorokera ngesi, vanahara hena kudiva asi ava vamwe nawo ngavavhura kutunga matungo ngwendi moomu tuna kurugana yononzira ndi.
Mukurona gokampani ezi kuna kara asi kapi ana kurara kuna kudingura nomukunda nadinye moNamibia, kumwe nokutara asi sili sirugana sononzira tasizi mosirugana ndi ngapi. Sinkwa ntani katu mumwene tagava mbudi asi ngapi navakarugana nonzira domomukunda Kavango zoutokero. Omu kakageve asi ngesi kuvhura nye vatere nononzira dokugwanekedesa nomukunda rambangako momawiza.
Uwa nsene asi komavango tuna kutumbura asi nofarama kukara nako nonzira dina wapa, omu vanafarama vetu navagendamo mokasike usimbu konofarama dawo. Vantu simpe yipo vana kuhundira asi kuvhura nye magwaneero ngwendi pangodi nawo varugane kukwama nonzira odo vaturapo. Yipo asi nampili okare noudigu hawe kuvhura kutoona ngodi yipo ogwane mbatero. Rutjeno naro rwahepa kukwamako ntani mema yipo asi vantu vetu vana hara kureta ekuliko kovantu vaha kara hena noudigu.
Mpandu kepangero eyi lina kukambadara mokutulisapo malikwamo aga, morwa yido nompumbwe vanapumbwa vantu vetu. Hawe nyose vena nayinye kuna kuyimona asi yina wapa, kapi pana kara nomukaro nado peke. Ose kuna kurugana eyi tuna heap mwankenye siruwo. Nye Presidente gosirongo Hage G. Geingob, kuna kara asi vantu vahepa kurugana kapisi vakara woumbondo nowidi kweyi yina tamba asi kuna kureta ekuliko ntani yana tuvenye. Kapi ana hara kukayimona asi vantu kuna kupura noperesenta dongandi yipo asi vakarugane sirugana sepangero. Vamwe vetu kuna kugwanenamo uwa, ano siruwo oso sinzi sovantu kuna kara nye moudigu wakahurako.
Nsene kweli ogu ngavayikwatera, hawe gahepa kuyimona eyi gamwene mbwindi momuduva. Ngesi nsene yimo navakara nomitisili detu hawe ngano nayinye tayigendi momuwa. Kwato ogu ana hara kutara asi yinke yokuvhura kurugana yipo asi nkenye eyi yina kuhoroka yaha horoka noumbondo. Kuna kumoneka asi egano eli Harambee kuvhura kukaza moyirugana nsene asi tutwara komeho oyo tuna kugazara momagana getu. Mpandu kwana yinye eyi tun kumona ngesi ntani kuvhura kukareta uwa kwankenye gumwe. Nonzira ngesi kuna parapo dahepa kuwapa ntani, kuna kuhundira vanguuru navenye womonomukunda vahepa kukeverera malikwamo aga gana tamba nomukunda dawo.


text:
ne 11 murume muchikwata uye nechepakati mudziviriri Patrik Mattsson chinangwa akasvika Holm kuna Thule Vallen kuti machisi pamusoro Matfors. Hapana mutambo kuva murairidzi zvitsuwa izvozvi. Pasinei hombe kukupfura panotanga mwaka ane ikozvino mubishi kuwana pamwe timu zvizere kune mitambo.
-Kukuvara nezvimwe tisipo ndizvo perennial dambudziko, asi zvinoita sokuti nokukurudzirwa haasi ikoko vamwe, anodaro Thomas Åslin pashure mutambo… Verenga zvizere dies mushumo zvekufamba pa holmssk.se/alaget.
+ Read more abstracts (uye “asati-hurukuro”) kubva Lokalfotbollen.nu.
Reviews kubva zvose Div-5 machisi (weekly kunonoka / zuva pashure).
Man of mutambo *: Rasmus Staaf.
*Akagadzwa nguva dzose Holm-goers. Today respresenterad Kristinna Sölvestål.
+ Vatambi 'waivako munyika yanhasi mutambo. ona zvinangwa, mbongoro., kupindira etc..
+ Ona HSK kwakaita mutambi nhamba machisi, zvinangwa, yamura, maailmankartalle m.m.
+ Ona Guldfemman netafura holmssk.se/G5.
Next mutambo: Fränsta NS – Holms SK, 16:00 Svondo 29/9 Holm Vallen.View zvakawanda Links - Game Software, tafura, scorer M.M..
+ tafura, machisi, etc.: Holmbygden.se/tafura.
+ Top scorers: Holms SK iri revadzidzi, Div. 5 Prelim, Div. 5 kuwa.
+ Publikliga: Div. 5 Prelim, Div. 5 kuwa.
+ Holmbygden.se/hsk – Verenga zvakawanda pamusoro songaniro Holms Sportklubb.
+ Holmbygden.se/hskkalender – Sync machisi / kudzidzisa namazvikokota Mobile wako!
+ Holmbygden.se/anoratidza – Results uye matafura vose Medelpad Impact, uyewo zvakananga nhau kurarama kubva Olympics uye Superettan (M. Giffarna).
+ Iva nhengo HSK kunoguma uye kunowirirana zvakawanda pamusoro SMS Via Holmbygden.se!


text:
Mbizi
Mbizi (zebra in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika.
Kuberekana[chinja | edit source]
Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.


text:
Mumiriri weAmerica muZimbabwe nhasi vavhura zviri pamutemo muzinda weNust American Space muBulawayo uyo uchapa vadzidzi nevagari vemuBulawayo mukana wekuwana ruzivo rwakasiyana-siyana kuburikidza nekudhandisa internet.
Vagari vemuHarare vari vashoropodza zvikuru kanzuru yeguta ravo nekutadza kutakura marara oita makomo mune dzimwe nzvimbo dzeguta iro raimbozivikanwa nekuti "sunshine city" nekugara rakachena. Mutori weddu wenhau Patricia Mudadigwa anotipa nyaya inotevera.
Varimi vakawanda vanoti vari kutadza kutora mari dzavo mumabhangi izvo zvave kuita kuti vatadze kutenga mbeu kuti vadyare paine nguva sezvo mvura yaturuka.
Zvizvarwa zveZimbabwe zviri kunyika yeBotswana zvisina magwaro zvoshushikana nekushungurudzwa kwazvinonzi zviri kuitwa nemapurisa emunyika iyi.
Muchirongwa chedu che LiveTalk Diaspora Forum na 8:00pm nhasi tiri kutarisa nezvekushungurudzwa kwezvizvarwa zveZimbabwe zvisina magwaro muBotswana pamwe nekune dzimwe nyika.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave.
Musakanganwa kutifarira paFacebook peji redu reVOA SHONA nekudzvinya pakanzi LIKE.


text:
Sengende (Masvomhu)
Muchidzidzo cheMasvomhu sengende (vector in English) zvinoreva chiyero chinopimwa nehuwandu zvose nerudzivo. Mienzaniso yezviyero zviri pamupanda wemichovha ndezvinoti: fosi, rufangu, muchacha, nhambwe yasudurukwa. Chinhu chakakosha kuziva rudzivo rwuri kufamba narwo zviyero zvakaita seizvi.
Shoko reEnglish rokuti vector rinoreva that which carries or that which transports ndiro radudzirwa pano kuti rinzi sengende kuChiShona.
Muenzaniso[chinja | edit source]
[[Image:Distancedisplacement.svg|thumb|336px|Nhambwe yasudurukwa huwandu hwemhando yesengende.
Muenzaniso wakanaka ndewemusiyano uripo pakati penhambwe njee isinei kuti kwafambwa kuchiendwa nekupi uye nhambwe yasudurukwa ine rudzivo. Somuenzaniso kana tichibviwa kuHarare kuenda kuVictoria Falls mugwara resengende kazhinji kunotevedzwa nzira yokuBulawayo, ndokuzokwidza kubva Bulawayo kuenda Victoria Falls. Tikazvitarisa Victoria Falls iri kuMadokero kweHarare, asi rwendo urwu rwunomboenda kuchamhembe pedzezvo rwozokwira kuenda kuMaodzanyemba kwakadziva kuMadokero.
Kana kuchitevedzwa mutsetse wakatwasuka nhambwe iri pakati peHarare neVictoria Falls inokwana 551 km - iyi ndiyo nhambwe yasudurukwa iri kutaurwa pano - ndiyo nhambwe inoda kunoenzana neinofambwa nendege mudenga. Asi kana tichitevedza mugwagwa nokupoterera kwayo nhambwe iri pakati peHarare neBulawayo inokwana 441 km; nhambwe iri pakati peBulawayo neVictoria Falls inosvika 439 km. Saka zvinoreva kuti kana kwatevedzwa mugwagwa iyi kunofambwa nhambwe inokwana kusvika 880 km kubva Harare kunobata Victoria Falls.


text:
Kutengeswa kwepaIndaneti inzira yakaoma inokubvumira kusvika kune mamiriyoni evanhuvatengi mukati mechinguva chiduku. Mabhizimisi uye vezvemabhizimisi vari kusarudza misika yemuInternet nekuda kwekukwanisa kwayo kusingaperivatengi munyika yose. Makambani akawanda akabudirira nemakambani avo ekudhinda ekudhinda, nekuda kwehutano hwavo hwakanaka hwekutsvaga geo.
Kubudirira uku kunokonzera vanhu vazhinji kuti vabatanidzwe mune zvinotarisirwa SEO. Somugumisiro, nzvimbovafudzi vanoda kuti webhusaiti yavo ibatsire kuva mune dzimwe nyika, pane zvimwe zvakanyatsogadziriswa maitiro ekugadzirisa zvirongwa. Muzviitiko zvakawanda, vanhu vanogonaanoshamisika kuti ungabudirira sei mu geo-targeting pasina kushandiswa kwepanyama nzvimbo nzvimbo.
Max Bell, nyanzvi ye Semalt Dhidhiyo Dhiyabhorosi inoshandisa zvakavanzika zveGo-targeting yebhizimisi.
Pakutanga, kune zvakakosha kufunga pamusoro pekufungisisa. Semuyenzaniso:
- Nzira yekubata nayo nendimi dzakasiyana-siyana dzine imwe server nzvimbo
- Nzira yekuita kuti webhupleri dzewebhu dzisiyane sei mutauro wechipiri kubva kune zvinyorwa zvinyorwa
- Nzvimbo yakadini iyo inogona kuchinja SEO
- Chii chinokonzera nzvimbo yevharesi pamusikana wangu
Zvisinei, iyo nzvimbo yakachengetwa haifaniri kunge yakakosha pane e-commercekubudirira zvakare. Vashandi veGoogle Webmasters vane CDNs, iyo inogona kugadzira mamwe mafungiro echeji-targeting uye inova nechokwadi chokuti zvinyorwa zvinosvika kune vamwevakatarisa vatengi pasi pasi, izvo zvingangogoneka kuburikidza nekushandiswa kwema-server nzvimbo dzakanaka.
Nzira dzekutsvaga zvigadziriswe munyika imwe mune mutauro mumwe
Zuva rezuva kutsvaga injini dzakafanana neGoogle uye Bing vane zvishandiso zve webmaster, izvokupa basa rekutarisa imwe rudzi rwemigwagwa..MuGoogle Webmaster Tools, urongwa uhwu hunowanika paStraffic Traffic>Mune dzimwe nyika inotarisa> Nyika tab. Nyika yaunoda kuigadzirisa kuti uone zvayo inofanira kuwanikwa mumusidho wakaderera. Mune zvimwe zviitiko,Vashanduri vewebhu vanogona kusarudza hurongwa hwekugadzirira dzine nyika-coded domain-level domain. Ichi CCDL inogona kusanganisira webhusaiti yeIndaneti yakadaiwww.mysite.de kune nzvimbo yeGermany. Tsvaga injini yakafanana neGoogle inoshamwaridzana nemuzinda uyu neyo nyika chaiye. Munyaya iyi,website yakadaro haigone kushamwaridzana neimwe nzvimbo.
Zvisinei, mamwe mawebsite anoshandisa domaic-level domains yakadai se (.com, .org, etc.).Mune zviitiko izvi, musarudzo ane sarudzo yekusika shandisi yevashandisi kana zvinyorwa zvinyorwa zveimwe nyika. Kana zvisina kudaro, injini yekutsvagainongozvibatanidza nemamwe mamiro akadai se:
- Backlinks anouya kunzvimbo
- IP address of the server
- Dunhu rekushandisa kubva kune zvinyorwa uye
- Ruzivo ruzivo kubva pane zvishandiso seGoogle Bhizimisi Bangu
Zvinogoneka kuisa webhusaiti kuSpain uye inotarisa zvose zvayokusvika kuGermany uchishandisa Google kana mabhidhi webmaster mabhii. Paunenge uine nzvimbo dzakadaro, zvinokosha kufunga nezvekuita kwepaji pakuteerera nguva.Nzvimbo yepawebsite inotakurisa zvikuru kana musikana ari munyika iyo nzvimbo yesaiti inogara.
Zvakare, webhusaiti inogona kutora nyika yose. Munyaya iyi, Google inokurudzirauchishandisa mhando isina kunyorwa munyika yacho inoderedza kusarudzwa. Kukundikana kuita izvi, mumwe angasuwa mamwe mazano, kunyanya nekuda kwezvinowanzoitika SEO, iyo Google inoisa pawebsite. Kushandisa Content Delivery Network (CDN) inokoshawo. Iyo CDN inoshandasarudzo inopa imwe inoshanda sevha nodes uye inoita kuti site inopindura zvakananga.


text:
Hurumende, vashandi pamwe nevashandirwi vave kuronga kumutsiridza chibvumirano chekushanda pamwe che social contract, kuburikidza nenhaurirano dziri kuitwa iye zvino.
Chibvumirano ichi chinonzi ndicho chinoonekwa nehurumende senzira chete inokwanisa kubatsira mukubvisa nyika mumatambudziko ayiri.
Sangano revashandi reZimbabwe Congress of Trade Unions, ZCTU, neMuvhuro rakatosvitsa kuhurumende gwaro aro rinoratidza pamire vashandi panyaya iyi, uye zvavanoda kuti zvinge zvichigadziriswa, kuitira kuti chibvumirano ichi chibudirire.
Munyori mukuru weZCTU, VaJaphet Moyo, vanoti sevashandi vakati vanoda kuti zvakawiriranwa kumusangano weKadoma Declaration wakaitwa muna Nyamavhuvhu 2001 kuKadoma zvizaziswe, uyewo kuti nyaya dzematongerwo enyika dzinyatsoongororwa.
Nyaya ye social contract yakaparurwa muna 2000 kuburikidza nekunyoreranwa pasi kwekutambirwa kwehurongwa hwekuumba muonera pamwe uyu, asi hapana zvimwe zvakazoitwa kusvika muna Zvita wegore rapera apo hurumende yakamutsiridza zvakare hurukuro dzenyaya iyi.
Mukuru wesangano revashandirwi, reEmployers Confederation of Zimbabwe, EMCOZ, VaJohn Mufukare, vanoti sangano ravo rakatoendesa kare pfungwa dzaro kuhurumende pamusoro penyaya iyi.
Asi vanoti kana hurumende yakasatora matanho ekugadzirisa mashandisirwo emari munyika, havaoni chirongwa ichi chichibudirira.


text:
Zimbabwe iri kutsvaga rubatsiro rwemariu inodarika zana nemakumi masere emamiriyoni emadhora. Mari iyi ndetekubatsira vanhu vakawirwa nedambudziko remafashamu emvura.
Izvi zvaziviswa nevakasanobata chigaro chemutungamiri wenyika, VaPhelekezela Mphoko, pamusangano wavaita nevamiriri vedzimwe nyika.
Musangano uyu wapindwawo nesangano reUnited Nations Development Program, vemabhangi pamwe nevemakambani akazvimirira
VaMphoko vati vamiriri ava nemakambani aya vanoziva dambudziko rakawirwa neZimbabwe uye hurumende yavo iri kuda rubatsiro rwemhando yese.
Vatiwo hurumende ichaedza nepainogona napo kuona kuti mari yese ichabviswa ichaenda kunobatsira vanhu vakawirwa nedambudziko iri.
VaMphoko vati mari yese iri $188m yavari kutsvaga ichange ichibatwa neveReserve Bank of Zimbabwe uye vese vanenge vabvisa mari yavo vanogona kupihwa humbowo hwekuti mari yavo yakashanda sei.
Gurukota rezvemari, VaPatrick Chinamasa, vati hurumende ichiri kuongorora kuti mari iri kudiwa imarii, asi vati vakawana $188 million, mari iyi inogona kubatsira zvakanyanya.
Vatiwo musangano weSouthern Africa Development Community uchangobva mukuitwa wakaratidza kuti mashafamu akaparadza zvinhu zvakawanda muZimbabwe kudarika zvakaitika munyika dziri mudunhu rese.
Mukuru weUNDP muZimbabwe, VaBishaw Parajuli, vati vatambira chikumbiro chehurumende uye vari kushanda nehurumende yeZimbabwe mukubatsira vese vakawirwa nedambudziko iri. Vatiwo zvinofadza kuti pane rubatsiro rwave kutopinda munyika.
Mumiriri weChina muZimbabwe, VaHuang Ping, vati chikamu cheRed Cross chekunyika kwavo chakabvisa rubatsiro rwezviuru zvishanu zvemadhora uyewo vashandi vemuZimbabwe vanobva kuChina vakabvisa zviuru gumi zvemadhora zvekubatsira vakawirwa nedambudziko remafashamu.
Rumwe rubatsirwo rwematende, mishonga nezvimwe zvasvika munyika neMuvhuro kubva kuJapan.
Namibia yazivisawo kuti iri kuunza rubatsirwo rwechikafu runosanganisira magaba ehove miriyoni.
Mukutanga kwemwedzi kwaKurume, mutungamiriri wenyika, VaRobert Mugabe, vakati dambudziko remafashamu idambudziko renyika yese izvo zvinoita kuti hurumende ikwanise kutsvaga rubatsiro kunze.
Pane vanhu vanodarika mazana maviri nemakumi mashanu vakatofa munyika yese uye nemafashamu, ukuwo mhuri dzinodarika zviuru zviviri nemazana mashanu dzakaparadzirwa misha yadzo, zvikoro, mabhiriji nemakirinika zvikaparadzwawo munzvimbo dzakasiyana siyana.


text:
Nhau 36: Mhuru Yendarama
Maiwe-e! Vanhu vari kuiteiko zvino? Vari kupa minyengetero kumhuru! Vari kuitireiko ikoku?
Apo Mosesi anogara mugomo kwenguva refu vanhu vanoti: ‘Hatizivi chakaitika kuna Mosesi. Saka ngatiitei mwari wokutibudisa munyika ino.’
‘Zvakanaka,’ Aroni mukoma waMosesi anodaro. ‘Bvisai zvindori zvendarama zvenyu, zviunzei kwandiri.’ Vanhu pavanoita kudaro, Aroni anozvinyungudusa ndokuita mhuru yendarama. Vanhu vanoti: ‘Uyu ndiye Mwari wedu, akatibudisa muEgipita!’ Ipapo vaIsraeri vanova nomutambo mukuru, uye vanonamata mhuru yendarama.
Jehovha anotsamwa zvikuru paanoona izvi. Nokudaro anoti kuna Mosesi: ‘Chimbidza kuburuka. Vanhu vari kuita zvakashata zvikuru. Vakanganwa mitemo yangu uye vari kukotamira mhuru yendarama.’
Mosesi anoburuka mugomo nokuchimbidza. Paanoswedera pedyo, anoona izvi. Vanhu vari kuimba nokudzana vachipoterera mhuru yendarama! Mosesi anoshatirwa zvokuti anoputsanya mahwendefa maviri akaserera ane mitemo paari. Ipapo anotora mhuru yendarama ndokuinyungudusa. Ibvei oikuya-kuya kuva upfu.
Vanhu vakaita chinhu chakashata kwazvo. Nokudaro Mosesi anoudza vamwe vavarume kutora minondo yavo. Mosesi anoti: ‘Vanhu vakaipa vakanamata mhuru yendarama vanofanira kufa.’ Nokudaro vanhu vakauraya vanhu 3 000! Ikoku hakuratidziri here kuti tinodikanirwa kungwarira kunamata Jehovha bedzi, kwete vamwari vapi navapi venhema?
Eksodho 32:1-35.
Mibvunzo
- Pamufananidzo, vanhu vari kuitei, uye nei?
- Nei Jehovha atsamwa, uye Mosesi anoitei paanoona zviri kuitwa nevanhu?
- Mosesi anoudza vamwe varume kuti vaitei?
- Nhau iyi inofanira kutidzidzisei?
Mibvunzo yokuwedzera
- Verenga Eksodho 32:1-35.
Nhau iyi inoratidza sei manzwiro aJehovha pamusoro pokusanganisa chitendero chenhema nokunamata kwechokwadi? (Eks. 32:4-6, 10; 1 VaK. 10:7, 11)
VaKristu vanofanira kungwarirei pakusarudza kwavo zvinhu zvinovaraidza, zvakadai sokuimba nokutamba? (Eks. 32:18, 19; VaEf. 5:15, 16; 1 Joh. 2:15-17)
Rudzi rwaRevhi rwakaratidza muenzaniso wakanaka sei pakutsigira zvakarurama? (Eks. 32:25-28; Pis. 18:25)


text:
Tenzi wangu musandirase
Zita renyu ngarirumbidzwe pasi nekudenga
Kuda kwenyu ngakuitwe
Ndinotenda nechipo chehupenyu chamandiropafadza nacho
Ndiregerereiwo zvitadzo zvangu
Ropafadzai maoko angu nezvose zvandiri kushingirira muhupenyu
Muzuva ranhasi ndinokumbirawo kuti musandirase Ishe wangu
Ndidzivirirei mukushushwa naSatan
Dzingai Satan abve mushure mangu, abve kumba kwangu, abve ku business rangu
Neropa raJesu Kristu, ndinotuka Satan
Nemhiko dzevavengi vangu dzose, ngadzishaye basa
Ndinoda Mweya Mutsvene uve neni nokusingapere.
Amen.


text:
Va Pilsner mutauri mukuru we National Breweries vanokuzivisai nezverufu comrade Castle,comrade Castle vanofungidzirwa kuti vakadhonha kubva pa hwaro hwechitatu hwe deep freezer uko vainge vashanyira shamwari kadzi yavo Black label.
Vanwi vose muri kukokwa kuzoviga gamba iri kumarinda eBohlingers cemetery ne mugovera, mutumbi wa comrade Castle uchatakurwa mangwanani emusi we svondo uchiendwa nawo ku CHIBUKU chapel uko comrade Barrameda vachapa mashoko ekukumikidza mushakabvu comrade castle.
Mutumbi wa comrade Castle uchazotakurwa munguva dze tatu uchiendwa nawo ku Dry Boots cemetry uko uchanovigwa ne mauto uye doctor kachasu vachipa ruremekedzo rwe gamba.Comrade castle vasiya mudzimai Eagle lager nevana vaviri Chateu na Amarula


text:
Kudiwa Speed No Limits Hack Chishandiswa
nhasi, Morehacks chikwata akabudisa chitsva Hack turusi. We muchizvikudza anokuisai chitsva ichi Kudiwa Speed No Limits Hack Chishandiswa. With Hack ichi unogona vanobiridzira pamusoro zvikuru mutambo Kudiwa Speed No Limits. Izvi Mujaho mutambo kwakaita Mobile Mujaho mitambo kuvandudza. With dzinokatyamadza Graphics, zvakanakisa ziso efects, mota unotyisa uye zvakawanda zvinhu, Kudiwa Speed No Limits zvingava zvakanakisisa Mujaho bhora 2015. Takagamuchira zvikumbiro zvakawanda kubva vanoshandisa zvedu maererano mutambo uyu. We akanzwisisa kuti mutambo uyu usingagoni kuridzwa panguva ukoshi hwake chaihwo kana musingadi mari chaiyo, saka isu akasika ichi Kudiwa Speed No Limits Hack Chishandiswa. With Hack yedu unotofanira kubatanidza iwe mudziyo kuti PC, sarudza kuchikuva yako (Android / iOS), sarudza sei muchida kushandisa Hack redu uye baya Start bhatani. Unogona kuwedzera risingaperi yakawanda Cash, Gold uye Gas yenyu mutambo. Uyewo unogona kusarudza kuti tinzwisise motokari dzose kana uchida. With the clicks mashomanana unogona Hack Kudiwa Speed No Limits chete kana ukashandisa yedu turusi.
Izvi munyengeri turusi anoshandisa zvakawanda Guard Portection Scripts, izvo zvinopa munhu ramangwana. Hack edu ane aivawo Marshal uye ane Anti Ban maitiro. kuchengeteka izvi zvinhu hunovimbisa iwe kuti murege kuva nezvinetso mutambo iwe pashure kushandisa Kuda kwatinoita Speed No Limits Hack Chishandiswa. Tinopa iwe chokushandisa ichi zvachose mahara. Unogona kukopa kubva bhatani pazasi. Just gadza uye vanonakidzwa kugura Kudiwa Makarindira No Limits.
Instructions:
- Download uye dzishandise Kudiwa Speed No Limits Hack Chishandiswa
- Mhanyai mutambo uri mudziyo wako
- Batanidza mudziyo wako PC uye kusarudza papuratifomu yako (Android / iOS)
- Sarudza sei uchida kushandisa Hack yedu
- Activate reVarindi Protection Scripts
- Tinya Start bhatani uye kumirira nguva shoma
- Patsanura mudziyo wako uye reboot mutambo
- Nakidzwa!
Features:
- Unlimited Cash
- Unlimited Gold
- Unlimited Gas
- Tinzwisise Cars All
- 100% Safe
- 100% FREE
- Regai zvinoda Root kana Jailbreak kumhanya
Kudiwa Speed No Limits Hack Chishandiswa


text:
Nhasi isu vanopemberera nhaka kowokutanga mutungamiriri Civil Rights sangano, Dr. Martin Luther King Jr. Ishe akashandisa murume uyu kuti afuridzire rudzi, uye kufamba vanhu vakananga wakanyatsojeka. Pachine basa kuitwa, asi mupiro wake harwutsananguriki. No gamba akakwana, uye Dr. King ndozvakaitikawo, asi Ndinoyemura naye munzira dzakawanda uye ndiri kunofuridzirwa nhaka yake. Heano zvinhu zvitatu pamusoro hwake zvinokurudzira ini.
1. Passion nokuti Justice
Dr. King kusemeswa nokusaruramisira yakanga kwakazara munyika yedu, uye akatsaurira upenyu hwake kuna kurirwisa. MuBhaibheri, akaona chiratidzo chaMwari nokuda kwenyika yake, Akaona vaporofita vanodana kuti mugumo kudzvinyirira, uye iye waiva wakazadzwa kuona kuti kururamisira chikaitika. Ndinoyemura chido ichi kururamisira, munyengetere Mwari aizoramba vakaicheka mumwoyo mangu. Ndinoda atsigire vakadzvinyirirwa uye kuparidza Good News kuti tariro.
2. utungamiri
Pasinei youthfulness ake, Dr. King ouprofita kutaura uye nekristaro zvakaratidzwa pachena kwakaita kubuda sezvo mutungamiri sangano. Haana kugara shure uye kugunun'una, iye akawedzera uye akatungamirira. Akanga pachena pane akafunga kwaizobatsira vanhu vatema kuenderera mberi, uye akatungamirira vamwe kuti murayiridzo. Izvi zvakaguma vasiri chisimba nemishonga kuti zvakabatsira kushandura United States nokusingaperi. Tose tinogona kudzidza kubva yeutungamiri ichi. Vision chinokosha bedzi kana zviri akaroora utungamiri. utungamiriri hwake akabatsira zvakaratidzwa chikaitika.
3. chivindi
Ehe saizvozvo, kurwa kwake haana akasangana kunyemwerera uye kumbundirana. Akaisa upenyu hwake pangozi nguva dzose kwaakaenda, akataura, kana akaramba. Aiziva zvaakanga achiita aiva nengozi, asi aiva noushingi kuisa upenyu hwake pamusoro mutsetse vanhu vake. The kushorwa akatarisana haana kudzikatidza pezvaakaratidzwa, kana zvichideredza utungamiriri hwake. It Akayeuchidza chete naye nei akanga achirwa. Ndinonamata kuti dai Ishe kushanda Mandiri isingachinji ushingi kuti anomirira hwake uye anorwa kubwinya kwake.
Ndinovimba uri kunofuridzirwa muenzaniso wake uyewo, uye ndinovimba zvauchasangana kubatana ini mukurumbidza Mwari nokuda kwezvaakaita kuburikidza Dr. King.


text:
VECHIDUKU VANOBVUNZA KUTI
Ndingaitei Kana Ndichirwara?—Chikamu 1
Unozivawo here mumwe wechiduku ane chirwere chinomutambudza chaizvo? Une chirwere kana kuti urema hunokutadzisa kuita zvimwe zvinhu zviri kuitwa nevezera rako here?
Kana uine dambudziko rakadaro zviri pachena kuti pane dzimwe nguva unombonzwa wakaora mwoyo. Asi pane pfungwa mbiri dziri muBhaibheri dzinogona kukunyaradza.
Musiki wako, Jehovha Mwari, anoziva dambudziko rako. Uye chimwe chinonyanya kukosha ndechokuti, ‘ane hanya newe.’—1 Petro 5:7.
Jehovha Mwari ane chinangwa chokubvisa zvirwere zvose! Unogona kuverenga nezvazvo muBhaibheri pana Isaya 33:24 uye Zvakazarurwa 21:1-4.
Vechiduku vakawanda vane matambudziko ourwere vakaona kuti kutenda muna Mwari uye muvimbiso dzake kunoita kuti vasanyanya kunetseka. Ona mienzaniso mina.
YEIMY
Ndakatanga kushandisa wiricheya pandakanga ndava nemakore 11. Handikwanisi kuita mabasa ari nyore akadai sokusimudza zvinhu zvisingamboremi.
Pandaiva nemakore 5, ndakabatwa nechirwere chinotadzisa tsandanyama kushanda zvakanaka chinonzi muscular dystrophy, chinoita kuti nditadze kuita zvimwe zvinhu. Dzimwe nguva ndinomboora mwoyo nokuti ndinotadza kuita zvinhu zvinoitwa nevezera rangu. Asi vabereki vangu nevandinonamata navo vanondibatsira pakuita zvimwe zvinhu, vanondinyaradza, uye vanonditsigira pazvinhu zvokunamata. Ndinopedza nguva yakawanda ndichiparidzira vanhu, uye vamwe vandinonamata navo vanondiperekedza kunodzidzisa vanhu Bhaibheri.
Jesu akati zuva rimwe nerimwe rine nhamo yaro. (Mateu 6:34) Saka ndinoedza kusazvinetsa nokufunga kuti chii chichaitika mangwana uye ndinozvipa basa randinokwanisa kuita. Ndinotarisira kuzorarama munyika itsva yaMwari umo mandichange ndava ‘neupenyu chaihwo,’ ndisisina chirwere ichi chiri kunditambudza.—1 Timoti 6:19.
Zvokufunga nezvazvo: Yeimy anoona zvichibatsira kuzvipa basa raanokwanisa kuita. Unogona kutevedzerawo sei izvi?—1 VaKorinde 9:26.
MATTEO
Musana wangu wakatanga kurwadza pandakanga ndava nemakore 6, uye pakutanga vanachiremba vaingoti zvinhu zvinoitika kana munhu achikura. Asi papera gore, vakaona kuti ndaiva nebundu mumuzongoza (spine) wangu.
Ndakavhiyiwa, asi chiremba wacho haana kukwanisa kubvisa bundu racho rose. Pashure pemwedzi miviri chete, bundu racho rakakura rikabva raenzana nezvarakanga rakaita risati rachekwa! Kubvira ipapo ndakanga ndava kungopinda ndichibuda muchipatara, ndichipiwa mishonga yakasiyana-siyana, uye izvi zvaindiodza mwoyo kakawanda.
Dzimwe nguva bundu racho rinondirwadza kuita senge ndiri kubayiwa-bayiwa muviri wose nebanga, asi kunyanya kumusana nepachipfuva. Kunyange zvakadaro handinyanyi kubva ndaisa pfungwa dzangu padambudziko iri. Ndinozviyeuchidza kuti vamwe vari kutsungirirawo matambudziko akatokurisisa, asi havabvi vanyanya kuzvidya mwoyo. Chinhu chikuru chinondibatsira kuti ndisanyanya kuzvidya mwoyo chivimbo chandiinacho chokuti rimwe zuva Jehovha Mwari achazadzisa vimbiso yake yokubvisa matambudziko ose.—Zvakazarurwa 21:4.
Zvokufunga nezvazvo: Kufunga nezvevimbiso yaMwari yokubvisa matambudziko ose kunogona kukubatsira sei kutsungirira, sezvakaitwa naMatteo?—Isaya 65:17.
BRUNA
Uchinditarisa hazvimboratidzi kuti ndinorwara, saka vamwe vanhu vanobva vafunga kuti ndine nungo. Asi kutaura chokwadi zvinhu zvose zvinondiomera kuita, kusanganisira mabasa epamba, kuverenga, kunyange kumuka.
Pandaiva nemakore 16, ndakabatwa nechirwere chakaipisisa chinonzi multiple sclerosis, icho chinondikanganisa pakuita basa uye pakuita mabasa echiKristu. Ndaigara ndichiverenga rugwaro rwa1 Petro 5:7, urwo rwunoti: ‘Kanda kuzvidya mwoyo kwako kwose pana Mwari, nokuti iye ane hanya newe.’ Kuziva kuti Jehovha ane hanya nesu semunhu mumwe nemumwe kwaibva kwandisimbisa. Izvozvo zvichiri kundisimbisa nanhasi.
Zvokufunga nezvazvo: Unobatsirwa sei kana ukaudza Jehovha zvose zviri kukunetsa, sezvakaitwa naBruna?—Pisarema 55:22.
ANDRÉ
Vamwe vanhu vanondibata sekamwana kane makore 10. Handivapi hangu mhosva nokuti uchinditarisawo ndinoita senge kamwana.
Pandaiva nemakore maviri, ndakabatwa nekenza isingawanzobati vanhu iyo yakatangira mumuzongoza uye ikazoenda muuropi. Vanachiremba vakakwanisa kuita kuti isaramba ichipararira, asi kurapwa kwacho kwakabva kwakakanganisa makuriro angu. Parizvino, ndakareba mamita 1,37. Vanhu vakawanda vanofunga kuti ndinenge ndichivanyepera pandinovaudza kuti ndine makore 18!
Vandinonamata navo vanondibata semunhu mukuru. Havandibati sekamwana kaduku, sezvandinoitwa ndiri kuchikoro. Ndinoedza kusanyanya kuzvidya mwoyo nezvedambudziko rangu. Chinhu chinonyanya kukosha muupenyu hwemunhu, ndiko kuziva Jehovha kwandakaita! Pakutsungirira kwose kwandichange ndichiita, ndine chokwadi chokuti Jehovha achange aineni. Kufunga nezvenyika itsva yakanaka iyo Jehovha akavimbisa kunoita kuti ndisanyanya kuzvidya mwoyo.—Isaya 33:24.
Zvokufunga nezvazvo: Sei André akati “chinhu chinonyanya kukosha muupenyu hwemunhu” kuziva Mwari?—Johani 17:3.


text:
Dta kuna hara yimaliva eyi ava gwana vantu vanakuparuka nourema vayigwederere
Muhameni mombongarero zanavenye gwaDTA, Elma Dienda kahundilire epangero asi lyahepa kugwederera yimaliva eyi ava gwana vantu vana kuparuka nourema ntani neyi avagwana vanona wononsigwe navaworuhepo. Kuna kara asi vantu vana kuparuka nourema ntani nonsigwe nava woruhepo kuna kugwana yimaliva yokusika ko N$250 mokwedi, Dienda kuakuyimona eyi asi egwederero kovantu ava yina kara hepero ntani ngenderera. […]...
Published By: newera - Thursday, 20 April, 2017
- Older News
- Usakosa kavapatanene asi awo kapi vana lihameseremo asi vagwanenemo mauwa mokurandesa evhu newera (2 days ago) - EVELINE DE KLERK Swakomund-Vatungimo modoropa zaUsakosa kuna kuhundira asi vakansela vawo vahepa kuvapa elimbururo ntani uministeli wonodoropa nekuliko lyonomunda, morwa kukwama matjingiso aga kavapwagesere omu vana kutanta asi kuna hara...


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
21 Pashure pezvinhu izvi Jesu akazviratidza pachena kuvadzidzi vake pagungwa reTibheriyasi; asi akazviratidza pachena nenzira iyi.
2 Simoni Petro naTomasi, ainzi Mumwe Wemapatya,+ naNatanaeri+ wokuKana reGarireya nevanakomana vaZebhedhi+ nevamwe vaviri vevadzidzi vake vakanga vari vose.
3 Simoni Petro akati kwavari: “Ndichambonobata hove.” Ivo vakati kwaari: “Tichaendawo newe.” Vakaenda, vakakwira muchikepe, asi usiku ihwohwo hapana kana chavakabata.+
4 Zvisinei, zvakwakanga kwava kuda kuedza, Jesu akamira pamhenderekedzo, asi chokwadi, vadzidzi havana kuziva kuti akanga ari Jesu.+
5 Jesu akabva ati kwavari: “Vana vaduku, mune chokudya here?” Ivo vakamupindura kuti “Aiwa!”
6 Iye akati kwavari: “Kandai mambure kurutivi rwokurudyi rwechikepe uye muchawana.”+ Vakabva vaakanda, asi vakanga vasingachakwanisi kuakwevera mukati nokuda kwehove zhinji.+
7 Naizvozvo mudzidzi uya aidiwa naJesu+ akati kuna Petro:+ “NdiShe!” Nokudaro Simoni Petro, achinzwa kuti akanga ari Ishe, akasunga nguo yake yepamusoro, nokuti akanga asina kupfeka, akasvetukira mugungwa.
8 Asi vamwe vadzidzi vakauya vari muchikepe chiduku, nokuti vakanga vasiri kure nenyika yakaoma, mafiti anenge mazana matatu chete, vachizvuva mambure ehove.
9 Zvisinei, pavakaburukira panyika yakaoma vakaona ipapo paine moto wemarasha+ uye pamoto pacho paine hove nechingwa.
10 Jesu akati kwavari: “Unzai dzimwe hove dzamuchangobva kubata.”
11 Naizvozvo, Simoni Petro akakwira muchikepe, akabudisa mambure, akaaisa panyika yakaoma azere nehove huru, zana nemakumi mashanu nenhatu. Asi kunyange pakanga paine zhinji kudaro mambure haana kuparuka.
12 Jesu akati kwavari: “Uyai musvusvure.”+ Hapana kana mumwe wevadzidzi akava noushingi hwokumubvunza kuti: “Ndimi ani?” nokuti vaiziva kuti akanga ari Ishe.
13 Jesu akauya, akatora chingwa, akavapa,+ uye ndizvo zvaakaitawo nehove dzacho.
14 Zvino iyi yakanga yava nguva yechitatu+ iyo Jesu akazviratidza kuvadzidzi pashure pokumutswa kwake kubva kuvakafa.
15 Zvino, pavakanga vasvusvura, Jesu akati kuna Simoni Petro: “Simoni mwanakomana waJohani, unondida here kupfuura idzi?”+ Iye akati kwaari: “Hungu, Ishe, munoziva kuti ndinokudai kwazvo.”+ Iye akati kwaari: “Dyisa makwayana angu.”+
16 Akatizve kwaari, kechipiri: “Simoni mwanakomana waJohani, unondida+ here?” Iye akati kwaari: “Hungu, Ishe, munoziva kuti ndinokudai kwazvo.” Iye akati kwaari: “Fudza makwai angu maduku.”+
17 Akati kwaari kechitatu: “Simoni mwanakomana waJohani, unondida kwazvo here?” Petro akashungurudzwa nokuti akati kwaari kechitatu: “Unondida kwazvo here?” Naizvozvo akati kwaari: “Ishe, munoziva zvinhu zvose;+ munoziva kuti ndinokudai kwazvo.” Jesu akati kwaari: “Dyisa makwai angu maduku.+
18 Chokwadi, chokwadi ndinoti kwauri, Pawaiva muduku, waizvisunga chiuno uchifamba-famba kwawaida. Asi kana wakwegura uchatambanudza maoko ako uye mumwe munhu achakusunga chiuno+ achikuendesa kwausingadi.”+
19 Izvi akazvitaura kuti aratidze kuti aizokudza Mwari+ norufu rworudzii.+ Naizvozvo, paakanga ataura izvi, akati kwaari: “Ramba uchinditevera.”+
20 Petro paakatendeuka, akaona mudzidzi aidiwa naJesu+ achitevera, uya akanga azendamirawo pachipfuva chake pakudya kwemanheru, akati: “Ishe, ndiani ari kukutengesai?”
21 Naizvozvo, paakamuona, Petro akati kuna Jesu: “Ishe, zvakadiniko nomurume uyu?”
22 Jesu akati kwaari: “Kana ndichida kuti arambe aripo kusvikira ndauya,+ izvozvo zvinei newe? Iwe ramba uchinditevera.”
23 Naizvozvo, shoko iri rakapararira pakati pehama, kuti mudzidzi iyeye akanga asingazofi. Zvisinei, Jesu haana kuti kwaari akanga asingazofi, asi akati: “Kana ndichida kuti arambe aripo+ kusvikira ndauya, izvozvo zvinei newe?”
24 Uyu ndiye mudzidzi+ anopupura pamusoro pezvinhu izvi uye akanyora zvinhu izvi, tinoziva kuti uchapupu hwaanopa ndohwechokwadi.+
25 Chokwadi, pane zvimwewo zvinhu zvizhinji zvakaitwa naJesu, izvo, kudai zvakanyorwa zvose chimwe nechimwe, ndinofunga kuti, nyika yaisagona kukwana mipumburu yacho.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Johani 21
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mudzimai wemutungamiri wenyika, Amai Auxillia Mnangagwa, vakurudzira misha inochengeta nherera kuti idzidzise uye kuendesa vana ava muzvikoro zvinovadzidzisa mabasa emaoko vachiri vadiki.
Amai Mnangagwa vanoti vana ava vanosungirwa kufundiswa mabasa aya sezvo achizovabatsira mune ramangwana ravo.
Amai Mnangagwa vataura mashoko aya pakutambidzwa kwezvekudya uye zvimwe zvibatsiriso kumisha gumi neina inochengeta nherera mudunhu reManicaland.
Amai Mnangagwa vati vana vakadzidziswa mabasa emaoko vachiri vadiki, havazoshupike kana vazoyaruka nekushaya mabasa sezvo vachizokwanisa kuzvishandira voga.
“Ndangariro dzangu dzange dziri dzekuti vana ava vaendeswe kumaVocational Training Centres vachiri vadiki nokuti zvinoitika pavana ava kana vauya kuno kumaChildren's Homes anodzikira paandangariro dzake. Saka tinenge tichida kuti vana ava vawanirwe zvekuita vachiri vadiki kudai,” vadaro Amai Mnangagwa
Vatiwo kana vana vakawanirwa mukana wekuita mabasa emaoko havazoyauri kana vabva zera sezvo vanenge vaine pekutangira.
“Vana ava vanofanirwa kuiswa mumagurupu zvichienderano nemaskills avo kuti vaite,” vadaro Amai Mnangagwa.
“Vana ivava kana vakawana zvekuita sekukoma koma, kana kusona, kana kufuraya mafetikuku, nemabanzi vanozowana chinovabatsira pamberi apo. Nekuti hatifanirwi kuti mwna wese angochovherwa mutown nekuti hamuna chinobudamo futi zvakare.”
Misha inochengeta vana iyi yawana zvekudya zvinokosha zviuru nezviuru zvemadhora zvinosanganisira mafuta, mupunga, machira zvekutambisa kumisha gumi neina yemudunhu reManicaland.
Amai Cecilia Mabvumbe vemusha weFairview Children's Home paOld Mutare Mission vati vafara nerubatsiro rwavapihwa vachiti musha wavo wanga wava parumananzombe.
Vati ivo vari kufara zvakanyanyisa nekuti vange vakanganikwa uye hapana aiziva zvinetswa zvavo.
Sister Dorothy Mtemararo veBonda Mission Children's Home vatiwo vafara nerubatsiro rwavawana vakati zvikuru vanoda kutanga maprojects pamusha wavo kuti vakwanise kuzvimiririra.
“Tiri kufaririsisa nekuti tine ‘a good mother, who is caring’, Mwari avakomborere,” Sister Mtemararo vadaro. “Vana vanofanirwa kukurira pama facility akaita seepamba chaipo kwete zvema dormitory style sezviriko izvi. Isuwo tinenge tichida kuti tiite ma projects zvakanyanya, seehuku, nguruve, mombe paine mvura,” vadaro Sister Mtemararo.
Mukuru wemusha weChitenderano kwaRusape, VaDaniel Samuriwo, vanoti vafarawo nezvavagoverwa, vachiti vaitirwa zvakanaka nekusimudzirwa kwavaitwa naAmai vavarangarirawo panguva yekuoma kwezvinhu.
Gurukota rinomirira dunhu reManicaland, Amai Monica Mtsvangwa, vapembedza Amai Mnangagwa nekushanda kwavo panguva yezororo reKirisimasi negore idzva vachishanyira varwere muzvipatara munyika yose.


text:
MAPEPA EZVANDAKARONGA KUITA
Kuwedzera Shamwari Dzangu
Pepa rezvandakaronga kuita rinokubatsira kuti utange ushamwari nevamwewo vanhu vausina kujaira.
Dzimwe Nyaya Pachikamu Chino
Zvaungaita Kuti Usashungurudzwa Paindaneti
Pepa rino richakubatsira kuziva zvakanakira uye zvakaipira nzira dzaunogona kushandisa kuti usashungurudzwa paindaneti.
Kushandisa Mari Zvakanaka
Shandisa pepa rino kuti uone kuti zvinhu zvipi zvaunoda uye kuti zvinhu zvipi zvaunogona kurarama usina, uye chiona kuti ndezvipi zvaunganyora pabhajeti.
Kutsvaga Munhu Anoita Zvakanaka Wekutevedzera
Pepa rino richakubatsira kuti usarudze vekutevedzera.
MAPEPA EZVANDAKARONGA KUITA